Review Fantasian: Umpama Final Fantasy tapi dalam versi moden untuk iOS!

Ketika Fantasian pertama kali diumumkan, kita ditunjukkan kepada dunia unik yang penuh dengan grafik buatan diorama dan watak 3D yang terperinci. Dihasilkan oleh pencipta Final Fantasy, Hironobu Sakaguchi, adakah ia dapat mencapai tahap JRPG yang memuaskan dan imersif tetapi pada peranti mudah alih? Setelah seminggu (lebih?) mencuba permainan, inilah review Fantasian saya yang membuktikan permainan bukan sahaja dapat menepati jangkaan peminat genre RPG, malah sangat selesa dimainkan di pelantar mudah alih. Mari kita mulakan ulasan ini!

Naratif & latar belakang

Kita akan bermain sebagai Leo, seorang pencuri yang bangun dalam dunia mesin tanpa sebarang memori tentang kisah silam. Tidak lama kemudian, kita akan belajar bahawa Leo telah melawat beberapa dunia lain, kerana ingin menangani masalah Mechteria yang merosakkan dunia. Sepanjang perjalanan, kita akan bertemu dengan beberapa ahli parti seperti Kina yang wataknya lebih kurang seperti Aerith dari FF7, dan juga Cheryl, si sang puteri kepada sebuah kerajaan.

Setelah melarikan diri dari fasiliti mesin, Leo akan kembali ke bandar asal iaitu En. Di sini, dia akan belajar tentang teknologi bernama “Toy Box“, di mana dia menyimpan harta karun yang dijumpai. Leo cuba mencari bantuan seorang tukang tilik untuk mengembalikan memorinya yang hilang, dan berjumpa dengan Kina. Semasa dalam perjalanan untuk mengembalikan memori ini, Leo mendapati bahawa dewa Vam sebenarnya jahat, dan cuba menyerang Leo semasa dalam pengembaraan. Sambil bertahan hidup, Leo dan rakan-rakan berjaya menaiki sebuah kapal untuk menuju ke bandar seterusnya.
Adakah kisah Fantasian sudah tamat? Belum! ‘Part 1‘ sahaja sudah berdurasi 20 jam, manakala Part 2 akan keluar pada hujung tahun ini. Memang jalan ceritanya menarik dan membuatkan ramai terpikat untuk tahu lebih lagi.
Visual & estetika

Sekilas pandang, Fantasian nampak seperti permainan ‘old-school‘ Final Fantasy, dengan bunyinya yang klasik dan reka bentuk UI yang serupa. Tetapi itu bukan tumpuan utama.. Salah satu ciri hebat yang mereka lakukan ialah sebahagian besar latar belakang permainan datang dari model dunia sebenar, yang dibuat dalam gaya diorama. Ini memberikan penampilan yang cukup unik kepada permainan, di mana model 3D yang digunakan juga kelihatan sangat berkualiti tinggi, dan sangat cantik semasa di ‘cutscene‘. Saya agak suka art style-nya, kerana ia jauh beza dari gaya chibi di Bravely Default sambil tidak terlalu berusaha untuk menjadi realistik seperti permainan terkini Final Fantasy.

Reka bentuk watak pun agak mantap, tetapi pemain mungkin akan melihat sedikit persamaan dengan beberapa watak dari IP Square Enix. Sebagai contoh, Leo mempunyai banyak persamaan dengan protagonis Nier, Kina pula “sangat-sangat” diinspirasikan oleh Aerith, dan salah satu robot yang kita dapat pada awal permainan amat menyerupai mecha-Vivi dari Final Fantasy.
Gameplay asas & sistem pertempuran

Sekarang, jom kita sembang tentang bahagian kegemaran saya dalam Fantasian. Seperti mana-mana JPRG, sistem pertempuran berbentuk ‘turn-based‘, tetapi dengan sedikit kelainan. Kedudukan musuh amat penting dalam permainan, dan semua serangan kita boleh dilakukan pada baris yang lurus atau melengkung. Beberapa serangan bahkan dapat melalui musuh, jadi pemain harus memastikan musuh berada di barisan yang betul untuk menyerang banyak musuh sekaligus.
Parti kita boleh mempunyai maksimum 3 orang, dan anda boleh menukar anggota parti tambahan dalam menu (saya masih belum membuka lebih dari 3 ahli parti tetapi slot ini wujud di menu). Satu lagi perkara yang perlu saya sebutkan adalah watak mempunyai kelas masing-masing, tetapi permainan itu sendiri tidak mempunyai sistem pekerjaan. Setiap watak pula mempunyai kemahiran tersendiri yang dipelajari apabila meningkat ‘level‘, tetapi selain dari peralatan, pemain tidak ada cara untuk membuat ‘build‘ khusus.

Setiap pertarungan menggunakan sistem giliran. Malangnya, saya tidak pasti bagaimana setiap giliran dikira dan kita pun tidak ada cara untuk memanipulasi waktu giliran selain dari pertarungan Dimengeon (saya akan jelaskan sistem ini di bawah). Satu lagi perkara yang saya perlu mengadu adalah tentang cara setiap kemahiran berfungsi. Oleh kerana kita perlu merancang arah mana untuk menyerang musuh, pemain seharusnya ‘klik’ kemahiran tersebut, kemudian tarik untuk memilih sasaran. Walaupun ramai yang bersetuju cara ini lebih mudah dan ‘straight-forward‘, saya beberapa kali, tanpa sengaja, telah tekan butang kemahiran dan hanya dapat menyerang satu sasaran sahaja. Memang menyedihkan, lagi-lagi apabila kita dalam keadaan terdesak.

Satu masalah lain adalah sudut kamera yang tidak konsisten. Sebagai contoh,  pertarungan bos menggunakan kamera sudut rendah, yang menjadikan serangan melengkung agak sukar untuk kita lihat. Tidak ada cara untuk perbaiki masalah ini melainkan jika kita menyerang musuh yang paling jauh, lantas membuatkan beberapa pertarungan agak menjengkelkan jika kita ingin menyerang banyak musuh sekaligus.
Sistem Dimengion

Pernah tak anda terlalu mendalami jalan cerita permainan dan ingin tahu apa yang terjadi di bahagian seterusnya tetapi sering diganggu oleh pertemuan rawak dengan musuh? Dalam Fantasian, ini bukan masalah! Dengan sistem Dimengeon, kita dapat ‘menyimpan’ raksasa yang ditemui dalam perjalanan. Harap maklum, sistem ini tidak menyelesaikan, tetapi hanya menunda pertarungan tersebut. Sistem Dimengeon mempunyai had simpanan untuk 30 raksasa (boleh ditingkatkan kemudian dalam permainan) dan pada bila-bila masa, anda boleh membuka sistem ini untuk melawan semua raksasa di dalam simpanan.
Pertarungan ini mempunyai gimik khas sendiri, di mana kita dapat memukul objek yang melayang di sekeliling untuk mendapatkan ‘buff‘ seperti ‘Attack Up‘, atau giliran tambahan. Dimengeon akan aktif secara automatik setelah pemain membukanya, tetapi juga dapat dimatikan jika pemain mahukan pengalaman JRPG tipikal dengan pertemuan rawak selang beberapa minit.
Pertarungan bos

Saya terpaksa jujur dengan awak semua. Setiap pertarungan bos dalam permainan sangat-sangat susah! Buat masa ini, saya hanya dapat selesaikan tiga sahaja. Itupun, salah satu adalah bos tutorial, jadi saya tidak tahu nak kira sekali atau tidak. Bos kedua pula saya dapat tewaskan dengan memaksa Kina meminum banyak ‘Energy Drink‘ untuk dapatkan buff Attack Up manakala saya tersekat pada bos ketiga selama tiga hari berturut-turut.
Walaupun saya kata ia susah, saya juga mendapati bahawa setiap pertarungan bos agak seimbang kerana membolehkan kita menggunakan ‘buff‘ seperti Energy Drink yang memberi Attack Up, dan lain-lain. Berbeza dari konco-konconya yang pergerakan mudah diramal, bos mempunyai corak gerakan sendiri, yang sukar untuk dijangka. Sebagai contoh, bos dari tutorial boleh dikalahkan apabila pemain memusnahkan menara, tetapi kita tidak akan mendapat pilihan untuk menyerang menara tersebut sehingga permainan memberitahu.

Seekor lagi bos pun mempunyai mekanik yang serupa di mana Cheryl akan memberitahu kelemahannya berada di kepala. Setelah 2 hari menderita (sebab tidak tahu apa yang perlu dibuat), rupanya kita perlu menunggu bos itu untuk melakukan sebuah animasi spesifik (ia akan pandang ke atas) untuk menyerang raksasa tersebut bagi melakukan ‘damage‘ berlipat ganda! Ini adalah mekanik yang menarik kalau orang luar dengar tetapi agak mengelirukan bagi pemain yang tidak memberi perhatian. Satu petua saya boleh beri adalah pemain boleh kutip Elemental Fragment, yang boleh digunakan seperti sihir untuk melakukan nilai kerosakan yang tinggi.

Masalah apa yang saya hadapi semasa bertarung? Ini mungkin ialah pendapat peribadi tapi saya mendapati Leo agak lemah. Dia hanya melakukan kerosakan fizikal biasa, dan kebanyakan kali, saya menggunakannya untuk mencuri barang musuh dengan abiliti ‘Steal‘. Dia mempunyai sihir yang boleh menyerang berkali-kali tetapi itu hanya untuk satu sasaran sahaja, yang bermaksud kita hanya akan aplikasikannya untuk pertarungan boss. Walaupun begitu, semua bos hanya lemah terhadap ‘Holy spell‘ milik Kina, jadi saya biasanya menggunakan giliran Leo untuk memberi ‘Energy Drink‘ kepada Kina kerana satu tembakan Holy+Energy Drink lebih sakit daripada apa yang boleh dilakukan Leo.
Peralatan

Setiap ahli parti mempunyai peralatan sendiri, yang boleh dibeli di kedai. Leo memakai pedang, Kina memakai tongkat sihir, dan Cheryl menggunakan cincin. Untuk perisai, setiap watak mempunyai pilihan masing-masing, di mana Leo dan Kina dapat menggunakan rompi manakala Cheryl menggunakan tali pinggang.
Ini adalah kaedah yang menarik untuk memastikan setiap watak menepati peranan mereka (tali pinggang mempunyai pertahanan yang lebih rendah daripada rompi jadi Cheryl tidak dapat dijadikan sebagai ‘tank‘) tetapi terasa pelik. Kita juga boleh menggunakan permata untuk menambahkan buff tambahan. Satu perkara yang saya rasa pelik- pada awal permainan, semua permata memberi buff ketahanan kepada unsur elemental. Saya rasa ini tidak perlu kerana saya tidak banyak bertemu dengan musuh elemental pada awal permainan.
Pendapat

Sejujurnya, Fantasian memang menyeronokkan. Ini adalah JRPG yang cukup mantap, dengan banyak fitur baru yang membuatkan saya rasa ia berbaloi untuk orang cuba, walaupun ia mempunyai konsep JRPG ‘old-school‘ sebagai asas. Kadang-kala, permainan boleh bikin ‘frust‘ seperti kelemahan bos yang berdasarkan animasi atau sudut kamera yang kekok, tetapi pada masa yang sama, saya gembira pihak pemaju cuba menerapkan sesuatu yang baru dan tidak berpegang tehuh pada konsep RPG klasik.
Itu sahaja untuk review Fantasian ini! Sehingga kita berjumpa lagi, selamat ber-gaming! Untuk segala liputan kami tentang Fantasian, sila tekan sini.
Video gameplay

 Muat turun di sini

FantasianPublisher: MistwalkerDeveloper: MistwalkerRelease Date TBCiOS
Dari pencipta Final Fantasy, datanglah pengembaraan menakjubkan seterusnya dari legenda industri Hironobu Sakaguchi. Fantasian adalah RPG menarik baru dengan latar belakang spektakuler yang dibuat dengan lebih dari 150 diorama buatan tangan yang menggabungkan persekitaran fizikal dan watak 3D.

Jangan lupa untuk ikuti kami di TikTok!
  @gamersantaimy
The Review

                    Fantasian

80%
Score

Sejujurnya, Fantasian memang menyeronokkan. Ini adalah JRPG yang cukup mantap, dengan banyak fitur baru yang membuatkan saya rasa ia berbaloi untuk orang cuba, walaupun ia mempunyai konsep JRPG 'old-school' sebagai asas.

Review Breakdown

Kadang-kala, permainan boleh bikin 'frust' seperti kelemahan bos yang berdasarkan animasi atau sudut kamera yang kekok, tetapi pada masa yang sama, saya gembira pihak pemaju cuba menerapkan sesuatu yang baru dan tidak berpegang tehuh pada konsep RPG klasik.
0%

Tags: FantasianiOSJRPGMobilereviewulasan


Vivo Y12 yang LEBIH BAIK dengan 64GB ROM kini boleh didapati di Malaysia pada harga RM599!

Jika kamu sedang menunggu, yang dinaik taraf dengan 64GB ROM akhirnya boleh didapati di Malaysia dan boleh dijumpai di semua Vivo Concept Store, pengedar rasmi dan rakan kerjasama! Selain daripada ROM yang dinaik taraf, Y12 mempunyai 3GB RAM, dan slot micro SD tambahan, serta boleh diluaskan kepada 256GB.

Preview (opens in a new window)

Ia juga dilengkapi dengan paparan touchscreen 6.35 inci, 2GHz octa-core MediaTek Helio P22 processor, dan bateri 5,000mAh yang besar. Kamu jangan lupa untuk usya AI Triple Camera, 13MP + 8MP + 2MP di belakang dan kamera selfie 8MP di bahagian hadapan. Belum tamat di situ lagi! Y12 juga dilengkapi dengan Fingerprint sensor, Gyroscope, Ambient Light sensor dan E-Compass.
Ia menggunakan FunTouch OS 9 berdasarkan Android 9 Pie. Telefon pintar dwi-sim ini mempunyai sokongan untuk Wi-Fi, GPS, Bluetooth v5.00, USB OTG, radio FM, 3G dan 4G. Vivo Y12 baru ini boleh didapati dalam pilihan warna Aqua Blue dan Burgundy Red dan nilai harga yang ditetapkan ialah RM599.

1 of  2

-
+

Spesifikasi Utama:

LCD, 6.35-inci HD+
2.0GHz octa-core, Mediatek Helio P22 processor
3GB RAM & 32GB ROM
5,000mAh bateri kapasiti tinggi
13MP+8MP+2MP Triple AI Camera & 8MP Selfie Camera
Fingerprint Sensor
Dual SIM support serta 256GB microSD slot
Pilihan warna Aqua Blue & Burgundy Red Colour
Funtouch OS 9 (berdasarkan Android 9 Pie)

Jangan lupa untuk ikuti kami di TikTok!
  @gamersantaimy
Tags: 000mAh56.35 inci64GB ROMAI Triple CameraFunTouch OS 9MalaysiaVivo Y12


Tokyo Revengers Akan Hadir Dengan Game Terbaharu pada Hujung Tahun 2023 di PS, Switch, PC & Mobile!

Tokyo Revengers antara siri anime popular dalam komuniti anime. Dengan musim terbaharu akan ditayangkan pada bulan Oktober ini, siri ini juga akan mendapat game terbaharu! Melalui PR Times, Victor Entertainment mengumumkan bahawa Tokyo Revengers akan mendapat game aksi RPG 3D yang akan dilancarkan pada hujung tahun ini. Ianya akan tersedia di konsol PlayStation 4, PlayStation 5, Nintendo Switch, PC melalui DMM Games dan peranti mobile seperti iOS dan Android.

Game ini percuma untuk dimainkan dengan mempunyai sistem mikro transaksi item-based dalam game. Tajuk rasmi serta gameplay juga masih belum didedahkan.

Dilaporkan bahawa game Tokyo Revengers ini membawa pemain untuk mengalami semula perkara yang berlaku dalam cerita utama siri, di mana mereka akan melompat menerusi masa untuk membalas dendam terhadap masa depan yang teruk.

Sumber: LIDENFILMS
Jalan-jalan di Shibuya dan watak-watak dihasilkan semula dalam bentuk 3D dengan kualiti yang tinggi. Bukan setakat itu sahaja, pelakon suara daripada anime akan kembali untuk meminjamkan suara mereka untuk watak dalam game.
Buat masa ini, game Tokyo Revengers ini akan dilancarkan di Jepun sahaja. Mungkin kalau ia mendapat perhatian ramai, ia mungkin keluar secara global pula. Jadi kita tunggu sahaja maklumat lanjut yang akan datang.

Sumber: LIDENFILMS
Tentang Tokyo Revengers
Ia merupakan siri manga yang dihasilkan oleh Ken Wakui dan diterbitkan melalui Weekly Shonen Magazine pada 2017. Manga tersebut akhirnya tamat pada November yang lalu dan menerima pelbagai reaksi daripada peminat. Selain itu, manga ini juga telah mendapat adaptasi filem live action pada 2021 dan filem keduanya akan hadir ke pawagam Jepun pada Jun ini. Siri anime musim pertama telah dilepaskan pada 2021 dan ia telah mendapat perhatian ramai peminat anime.
Untuk mendapatkan liputan lain mengenai Tokyo Revengers daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Tokyo Revengers Game


Pra-pesan Pokemon Brilliant Diamond/Shining Pearl untuk peluang memenangi Sinnoh Champion Statue!

Pra-pesan game Pokemon Brilliant Diamond dan Shining Pearl sekarang dan berpeluang untuk memenangi Sinnoh Champion Statue! Gamer Break Game Store kini membuka pra-pesanan untuk game remake francais terbaru Pokemon, iaitu Pokemon Brilliant Diamond dan Pokemon Shining Pearl yang bakal dilancarkan ke platform Nintendo Switch pada 19 November nanti.

Bagi mereka yang membuat pra-pesanan ini, akan berpeluang untuk memenangi sebuah patung Sinnoh Champion Statue menampilkan figura Shirona dan Gaburias (Cynthia dan Garchomp) yang bernilai RM599! Patung ini dihasilkan oleh Kotobukiya dan ketinggian untuk figura Shirona adalah setinggi 21.3cm serta Gaburias pula berukuran 20.7cm.

Seperti patung-patung lain dari siri ARTFX J Pokemon, Sinnoh Champion Statue ini dihasilkan oleh Hitoshi Ariga dan diberikan setiap ketelitian oleh hasil pertukangan Kotobukiya. Shirona berdiri dengan pose yang menunjukkan keyakinan dan kekuatan sebagai seorang Pokemon Champion. Ukiran rambut dan pakaiannya menampakkan figura ini dihasilkan dengan penuh terperinci. Gaburi yang melindungi Shirona dengan sayap lebarnya memberikan aura duo lebih kuat!

Harga bagi kedua-dua game Pokemon Brilliant Diamond dan Pokemon Shining Pearl adalah RM229 sahaja. Dengan setiap pembelian yang dibuat, anda dapat satu peluang untuk tersenarai dalam cabutan bertuah dari Gamer Break Game Store. Manakala bagi mereka yang membeli game Pokémon Brilliant Diamond & Shining Pearl Double Pack berharga RM439 juga akan menerima satu peluang untuk cabutan bertuah memenangi Sinnoh Champion Statue ini.
Siri remake ini adalah dari Pokemon Diamond dan Pearl yang dilancarkan di Nintendo DS pada tahun 2006 di Jepun serta 2007 untuk seluruh dunia. Game ini membawa pemain mengembara ke wilayah Sinnoh dan bertemu dengan pelbagai spesies Pokemon baru untuk dipenuhkan dalam Pokedex. Jalan cerita game ini juga memperkenalkan musuh yang dipanggil Team Galactic  serta empat pokemon legenda seperti Dialga, Palkia, Giratina dan Arceus.

Pra-pesanan untuk Pokemon Brilliant Diamond dan Shining Pearl kini sudah pun dibuka di Gamer Break Game Store! Jangan lepaskan peluang anda untuk mendapatkan figura pasangan Sinnoh Champion ini! Untuk maklumat lebih lanjut, anda boleh layari laman rasmi kedai atau Facebook mereka.
Jangan lupa untuk ikuti kami di TikTok!
  @gamersantaimy


Overwatch telah ban, gantung dan hukum player-player korea kerana menjadi terlalu Toksik dalam Game?

Dalam Komuniti game, memang takde orang suka toksik player yang suka buli, bising, marah dan suka kenakan player lain dalam match. Jadi, Blizzard telah mengambil keputusan untuk ban player, suspend player dan kenakan tindakan keras atas player-player yang bermasalah tu. Berapa ramai? Lebih 18K player kena tindakan dari Blizzard.

@PlayOverwatch @realJeffkaplan1 Banned so the Overwatch community can tell me to "shut the fuck up" among many other toxic and mean things VS discussion. pic.twitter.com/N0JmaN2qHL

— Vayne4800 (@Vayne4800) January 3, 2019

Tetapi dalam masalah dalam game bukan sahaja tetapi dalam forum yang sentiasa harrassing pemain lain apabila mereka dalam pembincangan tetapi kena kacau dengan pengguna lain yang berkata-kata kesat. So selepas tu kita lihat dalam match pula, dalam match mereka biasanya marah mereka ataupun rosakkan gameplay mereka. Jadi Blizzard tidak berkompromi untuk banned kan mereka semua dalam ni.

So, apa yang akan berlaku lepas tu? Well, makin berkurang toksik player selepas ni sebab diorang takut kena tindakan dari Blizzard dan diharapkan kes Toksik dalam komuniti seharapnya boleh dikurangkan.
Jangan lupa untuk ikuti kami di TikTok!
  @gamersantaimy
Tags: BanBlizzard EntertainmentOverwatchsouth korea


Helmet GUNDAM terbaru dari Bilmola pasti buat korang tergoda lah!

Ramai sekarang yang pakai motor berkuasa tinggi, sudah semestinya topi keledar (helmet) adalah salah satu yang penting bagi penunggang motorsikal terutama dari segi aspek keselamatan. Tapi selain dari aspek keselamatan, kita dapat lihat sendiri ianya menjadi gaya sesebuah helmet tu kini menjadi penampilan pada setiap rider!

Jarang nak berlaku untuk kami kongsikan mengenai helmet, yalah sekarang ni pun banyak sangat helmet kustom yang sangat digemari rider kan. Terutama macam helmet Predator yang viral dulu-dulu tu~ Ada juga yang jenis suka kustom spray, atau kustom made sendiri. Tapi kali ini kami ingin kongsikan mengenai helmet kerana helmet kustom Gundam ini dah menggoda mata kami, memang kena bersiap “nah amik duit, aku nak beli sekarang!”.

Helmet kustom ni selalu ada bermacam jenis, sama ada kita akan berkenan atau tidak memang nyata mengikut cita rasa masing-masing. Tetapi apabila Bilmola X Gundam mengongsikan edisi terbaru mereka, sememangnya tergoda lah terutama pada peminat siri Gundam! Set helmet Gundam ini dilengkapi dengat warna yang bukan menjadi sesuatu yang asing bagi peminat Gundam, berinspirasikan dari RX-78-2 Gundam, MS-06S Zaku, dan MS-09 DOM.

Dah semestinya, keselamatan adalah aspek utama walaupun bergaya Gundam! Bilmola helmet dibina dengan bahan termoplastik tahan kejutan adalah kemenangan dalam ciri-ciri yang diperlukan. Helmet ini juga mempunyai tiga lubang udara di bahagian depan dan satu di belakang, tali cincin D berganda, visor “dark smoke”, dan fungsi tarikan kecemasan.

Ia juga dibina siap untuk pemasangan alat dengar Bluetooth dan dinilai ECE untuk boot. Berat helmet ini hanyalah 1.6kg dan ukuran yang ada berkisar antara XS hingga XXL. Untuk harga, memilih salah satu daripada tiga reka bentuk ini adalah 3.500 baht Thailand (sekitar RM473) menurut perkongsian dari Facebook rasmi Bilmola, tetapi ianya masih belum dikemaskini di Bilmola Helmet Malaysia.

Andai kata ianya dah tersedia di Malaysia? Atau dah berada dipasaran pada bila-bila masa, adakah helmet Gundam ini akan menjadi pihan anda? Kalau kami jangan tanya kenapa tiba-tiba dah sarung kat kepala lah! Apa pendapat anda pula dengan helmet ni? Jom kongsikan!
Sumber: Bilmola FB
Jangan lupa untuk ikuti kami di TikTok!
  @gamersantaimy
Tags: BilmolaBilmola HelmetBilmola X GundamgundamHelmetsotsu-Sunrise


Senarai anime gempak yang korang boleh layan pada tahun 2022!

Tidak lama lagi kita akan meninggalkan tahun 2021 dan banyak juga berita anime yang kita dapat sepanjang tahun. Kalau anda ingin tahu, tahun 2022 banyak anime yang gempak akan keluar nanti. Bulan Januari sahaja pun sudah ada Attack on Titan the Final Season Part 2. Nak tahu anime apa lagi yang bakal ditayangkan tahun depan? Jom tengok senarai penuh anime yang anda boleh layan untuk tahun 2022!

Attack on Titan: The Final Season (part 2)

Untuk bahagian kedua Attack on Titan The Final Season ini, ia akan mengadaptasi bahagian “Dark night of the soul” yang akan mempunyai segala kesimpulan dalam siri ini.

Bleach – Thousand Years Blood War Arc

Siri Bleach yang baru akan mengadaptasikan story arc “Thousand-Year Blood War“. Ia adalah salah satu story arc paling dinanti-nantikan oleh peminat kerana ia mempunyai beberapa pertarungan paling epik dalam keseluruhan siri. Bentuk baru, senjata baru, dan banyak lagi, semua ia ada! “Thousand-Year Blood War” juga menunjukkan latar belakang watak-watak sampingan dan memperkenalkan senarai penjahat baru untuk dilawan.
Chainsaw Man

“Kisah ini menceritakan tentang seorang pemuda bernama Denji. Dia merupakan seorang budak miskin yang dipaksa oleh yakuza untuk membunuh iblis bagi melunaskan hutangnya. Namun, setelah misi terakhir, dia dianggap tidak berguna lagi dan dibunuh oleh iblis yang bekerja untuk yakuza.Tetapi kehidupan Denji bakal berubah ketika dia dihidupkan semula oleh anjing gergaji peliharaannya, Pochita! Diperhatikan oleh pemburu iblis lain yang tiba di tempat kejadian, Denji ditawarkan untuk bekerja di Public Safety Bureau sebagai salah seorang dari mereka. Sekarang dia tinggal di bandar sebagai Devil Hunter rasmi. Walaupun akan menghadapi musuh yang lebih sukar, Denji tidak akan berhenti untuk mencapai impian remajanya!”
Mob Psycho Season 3

Adakah anda atau seseorang yang anda kenal memerlukan penghalau hantu yang bekerja dengan murah? Reigen adalah orangnya! Apa rahsianya untuk menghalau hantu sambil mengekalkan harga yang rendah? Baiklah, pertama, dia seorang penipu dan kedua, dia membayar kurang dari gaji minimum kepada seseorang yang mempunyai kekuatan psikik sebenar iaitu pembantunya Shigeo. Shigeo adalah seorang lelaki yang janggal tetapi baik yang suka ingin menolong orang lain dan bergaul dengan mereka. Tetapi dia juga terikat dengan keselamatan mental untuk mengawal emosinya sendiri. Reigen tahu dia perlu mengeksploitasi Shigeo untuk teruskan kegiatannya, tetapi dia juga adalah mentor dan kaunselornya. Dan dia juga tahu setiap kali emosi Shigeo mencapai tahap 100, ia mungkin melepaskan lebih banyak tenaga psikik yang sukar ditangani oleh mereka!
Spy x Family

Bagi ejen yang dikenali sebagai “Twilight,” tiada arahan yang terlalu hebat jika ia adalah demi keamanan. Beroperasi sebagai pengintip utama Westalis, Twilight bekerja tanpa jemu untuk menghalang “extremist” daripada mencetuskan perang dengan negara jiran Ostania. Untuk misi terbarunya, dia mesti menyiasat ahli politik Ostania Donovan Desmond dengan menyusup ke sekolah anaknya: Eden Academy yang berprestij. Oleh itu, ejen itu menghadapi tugas paling sukar dalam kerjayanya: berkahwin, mempunyai anak, dan berlakon sebagai keluarga.
My Hero Academia Season 6

Pelajar sekolah menengah Izuku Midoriya mahu menjadi seorang hero lebih daripada segala-galanya, tetapi dia tidak mempunyai sedikit pun kuasa dalam dirinya. Tanpa peluang untuk masuk ke U.A yang berprestij. Sekolah menengah untuk hero baru, hidupnya semakin lama menampakkan jalan buntu. Tetapi pertemuannya dengan All Might, hero terhebat, memberinya perluang untuk mengubah nasibnya…
Kaguya-sama: Love is War Season 3

Sebagai pemimpin majlis pelajar akademi mereka yang berprestij, Kaguya dan Miyuki adalah golongan elit! Tetapi ia agak sunyi berada di atas… nasib baik bagi mereka, mereka telah jatuh cinta! Hanya ada satu sahaja masalah – Mereka berdua terlalu bangga untuk mengakuinya. Maka bermulalah rancangan harian mereka untuk mendapatkan sesuatu untuk menyatakan perasaan mereka terlebih dahulu…
The Rising of the Shield Hero Season 2

Empat Wira Kardinal ialah sekumpulan lelaki biasa dari zaman Jepun moden, dipanggil ke kerajaan Melromarc untuk menjadi penyelamatnya. Melromarc adalah sebuah negara yang dilanda Gelombang Bencana yang telah berulang kali memusnahkan tanah dan membawa bencana kepada rakyatnya selama berabad-abad. Empat pahlawan masing-masing dianugerahkan pedang, lembing, busur, dan perisai untuk mengalahkan Ombak ini. Naofumi Iwatani, seorang otaku, menjadi disumpah dengan nasib menjadi “Wira Perisai.” Berbekalkan  perisai sahaja, Naofumi diremehkan dan diejek oleh rakan-rakan pahlawannya dan rakyat kerajaan kerana keupayaan serangannya yang lemah dan personaliti yang tidak bersemangat.
The Devil Is a Part-Timer Season 2

Menyerang ketakutan dalam hati manusia, Demon Lord Satan mula menakluki tanah Ente Isla dengan tenteranya yang besar. Walaupu begitu, semasa usaha kejam untuk mengambil alih benua tersebut digagalkan oleh wira, Emilia dan memaksa demon lord untuk berundur. Bersama jeneralnya Alsiel, demon lord terdampar di bandar Tokyo moden dan bersumpah untuk kembali menakluk Ente Isla, itu pun jika mereka berjaya mencari jalan pulang!
Tiger & Bunny 2

Tiger and Bunny amat terkenal sebagai salah satu anime yang menampilkan protagonis di pertengahan umur, sesuatu yang sangat jarang dalam era anime moden dan melonjakkan popularitinya kerana dinamik pada hubungan watak yang terdapat dalam siri. Siri anime asal mengisahkan sekumpulan “heroes for hire” yang mempunyai kuasa atau abiliti unik. Mereka dikenali sebagai NEXT dan memakai logo penaja semasa menentang jenayah dan kejahatan secara siaran langsung.
Vinland Saga Season 2

Diadaptasi dari hikayat Norse, Vinland Saga berlangsung di England yang dikuasai Denmark pada awal abad ke-11, dan menampilkan penjajah Inggeris dari Denmark — yang biasanya dikenali sebagai Viking. Cerita ini lebih dramatik dengan menggabungkan peristiwa sejarah Raja Cnut the Great dan naratif balas dendam yang berpusat pada seorang tokoh bersejarah bernama Thorfinn.
Girl’s Frontline

Selepas perang dunia ketiga, negara yang musnah akibat peperangan biologi tidak lagi mempunyai keupayaan untuk melindungi tanah terbiar, jadi pertahanan wilayah ini diserahkan kepada syarikat tentera swasta seperti Griffin & Kryuger, yang mempunyai askar android atau “tactical doll” ditugaskan untuk berperang dengan tentera android Sangvis Ferri. Kini M4A1, ketua pasukan elit “Anti-Rain” yang berkebolehan mesti melindungi rakan-rakannya dalam beberapa siri operasi untuk mencuba dan mendapatkan semula kelebihan menentang Sangvis Ferri.
Overlord Season 4

Jam terakhir permainan realiti maya popular Yggdrasil telah tiba. Walau bagaimanapun, Momonga, ahli sihir yang berkuasa dan ahli persatuan gelap Ainz Ooal Gown, memutuskan untuk menghabiskan beberapa saat terakhirnya dalam permainan apabila server mula ditutup. Terkejutnya, walaupun jam sudah menginjak tengah malam, Momonga masih sedar sepenuhnya sebagai wataknya dan, lebih-lebih lagi, watak-watak bukan pemain nampaknya telah membentuk personaliti mereka sendiri!Menghadapi situasi yang tidak normal ini, Momonga mengarahkan hamba setianya untuk membantunya menyiasat dan mengawal dunia baru ini, dengan harapan untuk mengetahui apa yang menyebabkan perkembangan ini dan jika ada orang lain dalam keadaan yang sama.
Blue Lock

Selepas melihat keadaan semasa bola sepak Jepun, Persatuan Bola Sepak Jepun memutuskan untuk mengupah jurulatih yang penuh teka-teki, Jinpachi Ego untuk mencapai impian mereka memenangi Piala Dunia. Percaya bahawa Jepun tidak mempunyai penyerang yang dahagakan gol, Jinpachi memulakan Blue Lock – kemudahan seperti penjara di mana tiga ratus penyerang berbakat dari sekolah menengah di seluruh Jepun diasingkan dan bertanding antara satu sama lain. Satu-satunya yang terselamat dari Blue Lock akan menjadi penyerang untuk pasukan kebangsaan dan mereka yang kalah akan dilarang daripada menyertai pasukan selama-lamanya.Dipilih untuk menyertai projek ini ialah Yoichi Isagi, seorang penyerang yang gagal membawa pasukan bola sepak sekolahnya ke kejohanan kebangsaan. Selepas memilih untuk menghantar bola kepada rakan sepasukan yang terlepas bola itu daripada menjaringkan gol, dia tidak dapat mengelak daripada tertanya-tanya jika keputusannya akan berbeza jika dia lebih mementingkan diri sendiri. Menggunakan peluang keemasan yang diberikan oleh Projek Blue Lock ini, Yoichi ingin menghapuskan keraguannya dan mengejar hasrat utamanya—untuk menjadi penyerang terhebat di dunia dan membawa Jepun ke Piala Dunia.
BASTARD!! -Heavy Metal, Dark fantasy-

Kerajaan Metallicana diserang oleh Four Lords of Havoc. Kumpulan penjahat ini— master ninja Gara, permaisuri petir yang menakutkan Nei Arshes, Kall-Su yang dingin dan penuh perhitungan, dan paderi gelap yang penuh teka-teki Abigail—tidak akan berhenti untuk mendapatkan apa yang mereka inginkan, walaupun ia meninggalkan kemusnahan yang besar di belakang mereka.High Priest Geo terdesak untuk membantu menyelamatkan kerajaan dan rakyatnya. Dia melepaskan ahli sihir perkasa Dark Schneider, seorang lelaki yang pernah menjadi sekutu penjahat. Malangnya, Dark Schneider mempunyai rancangannya sendiri dalam fikiran. Adakah dia akan menghentikan Empat Lords of Havoc atau menyertai mereka dalam penaklukan dunia?
Pacific Rim: The Black Season 2

Dalam kesimpulan siri epik Pacific Rim: The Black (S2), perjalanan masih jauh dari penamat. Adik beradik, Taylor dan Hayley masih berharap untuk sampai ke Sydney untuk perlindungan, dengan menaiki Atlas Destroyer, Jaeger kecil yang ditinggalkan semasa Australia dipindahkan. Dengan assassin remaja Mei dan bOy, kacukan manusia/kaiju misteri yang menyertai Taylor dan Hayley, keluarga sementara ini mesti merentasi wilayah berbahaya yang dikawal oleh Sisters of the Kaiju. Orang-orang fanatik ini, yang diketuai oleh High Priestess yang penuh teka-teki, yakin bahawa bOy adalah Messiah mereka yang telah lama ditunggu-tunggu dan tidak akan berhenti untuk membawanya menyertai mereka – perkara yang akan dihalang oleh Hayley dengan segala-galanya.
One Piece Film: RED

One Piece Film Red ini baru sahaja diumumkan dan masih belum mempunyai sinopsis rasmi. Anda boleh membaca liputan lanjut mengenainya melalui pautan ini.
Dragon Ball Super: Super Hero

Dragon Ball Super: Super Hero adalah filem ke-21 dalam francais dan filem kedua di bawah era Dragon Ball Super dan akan menjadi filem pertama dalam francais yang dianimasikan sepenuhnya menggunakan CG. Super Hero juga menampilkan kepulangan salah satu musuh paling ikonik dalam Dragon Ball iaitu Red Ribbon Army dan pengenalan dua pahlawan android, Gamma 1 dan Gamma 2, sebagai antagonis.
Bagi jalan cerita, filem kali ini memfokuskan pada hubungan antara Gohan dan Piccolo, yang bakal menunjukkan “bentuk” yang lebih hebat.
Buat masa sekarang, Dragon Ball Super: Super Hero telah ditunda dari April 2022 ke “musim panas 2022” tetapi tidak jelas sama ada produksi akan berjalan lancar.
Jika anda ingin tahu lebih lanjut, boleh klik pada pautan ini.
Slam Dunk

Watak utama manga ini ialah Sakuragi Hanamichi. Dia bermula sebagai seorang yang disisihkan dan menggunakan kekerasan sebagai cara untuk mendapatkan kuasa dan populariti, lalu menjadi ketua kepada sebuah kumpulan samseng. Hanamichi yang tidak begitu popular dengan gadis, telah ditolak oleh mereka sebanyak 50 kali. Namun, dia mendapat tahu bahawa Akagi Haruko ialah gadis impiannya dan sangat gembira apabila mendapati Haruko tidak takut kepada Sakuragi. Haruko kemudian memperkenalkan Hanamichi kepada pasukan bola keranjang Shohoku. Pada mulanya, Hanamichi agak keberatan untuk menyertai pasukan itu kerana dia tidak mengetahui apa-apa tentang sukan bola keranjang. Dia menganggap sukan bola keranjang adalah untuk orang “loser” ( kerana gadis ke-50 menolak Hanamichi untuk seorang pemain bola keranjang).Walaupun tidak matang dan amat panas baran, Sakuragi membuktikan yang dia adalah seorang atilt berpotensi dalam sukan berkenaan (kerana ingin memikat Haruko). Rukawa Kaede – musuh ketat Sakuragi dalam percintaan dan bola keranjang menyertai pasukan pada masa yang sama. Mitsui Hisashi, seorang bekas MVP bola keranjang, dan Miyagi Ryota, pemain pendek tetapi pantas juga menyertai pasukan berkenaan dan bersama dengan kapten pasukan Shohoku, Akagi Takenori, berusaha untuk menjadikan pasukan Shohoku sebagai juara kebangsaan.
Bubble

Di Tokyo di mana graviti sudah tiada, seorang lelaki dan perempuan tertarik antara satu sama lain…Filem ini berlaku di bandar Tokyo, selepas buih telah musnahkan graviti menuruni dunia. Terputus dari dunia luar, Tokyo telah menjadi taman permainan untuk sekumpulan anak muda yang kehilangan keluarga mereka, bertindak sebagai medan perang untuk perlawanan pasukan parkour sambil mereka melompat dari bangunan ke bangunan.Hibiki, seorang ace muda yang terkenal dengan gaya permainannya yang berbahaya, membuat gerakan melulu suatu hari dan jatuh ke dalam laut. Nyawanya diselamatkan oleh Uta, seorang gadis yang mempunyai kuasa misteri. Mereka kemudian mendengar bunyi unik yang hanya boleh didengari oleh mereka.Mengapakah Uta muncul dalam hidup Hibiki? Pertemuan mereka membawa kepada pendedahan yang akan mengubah dunia.
Suzume no Tojimari

Kisah ini mengikuti Suzume, seorang gadis berusia 17 tahun dari bandar Kyushu yang tenang. Dia bertemu dengan seorang lelaki muda yang sedang mencari pintu. Mereka mendapat pintu dalam runtuhan di gunung dan Suzume membukanya. Tidak lama kemudian, lebih banyak pintu mula dibuka di sekitar Jepun, membawa bencana dari seberang. Filem ini menggambarkan kebebasan Suzume dan kematangannya, sehingga dia menutup pintu yang menyebabkan bencana tersebut.
Boleh tahan juga senarai anime untuk tahun depan. Tapi banyak lagi anime yang masih segan silu untuk mengumumkan tarikh tayangan anime tersebut. Apa pun, anime mana yang anda teruja untuk tonton. Boleh kongsikan kepada kami! Untuk segala liputan mengenai anime, sila klik pautan ini.
Jangan lupa untuk ikuti kami di TikTok!
  @gamersantaimy
Tags: animesenarai anime 2022


[Review] Menyambung kisah Cal Kestis tumpaskan Empire dalam Star Wars Jedi: Survivor!

Star Wars Jedi: Survivor adalah satu game sekuel yang dinantikan oleh ramai pemain dan peminat Star Wars. Selepas tamatnya Jedi: Fallen Order, game ini akan meneruskan kisah Cal Kestis sebagai Jedi Knight.

Memandangkan ianya adalah sekuel, sudah pasti anda tertanya-tanya adakah ianya bagus atau pun tidak? Jadi, kami di sini akan membuat review Star Wars Jedi: Survivor versi PlayStation 5. Mari kita mulakan dengan ceritanya.

Perjalanan Cerita

Di dalam game Jedi Survivor, anda akan mengikuti kisah sambungan daripada seorang Jedi bernama Cal Kestis yang membesar menjadi Jedi Knight yang menggerunkan dan masih didorong oleh cita-cita untuk menggulingkan pemerintahan Empire merentasi galaksi.
Di tengah-tengah perjuangannya untuk terus hidup, Cal secara tidak sengaja terjumpa peninggalan misteri yang membawanya kepada harapan baru untuk kewujudan planet yang dilupakan yang mungkin memegang kunci kepada kebangkitan Jedi Order.

Sudah pasti dia tidak keseorangan dalam menempuhi segala cabaran sepanjang pengembaraannya yang merbahaya dengan ditemani oleh sebuah droid BD-1. Selain itu, dia juga akan bertemu semula dengan rakan-rakan lama seperti Greez dan Cere.
Bukan setakat itu sahaja, sepanjang pergembaraannya, dia akan bertemu watak baharu seperti Bode dan secara tidak langsung menjadi kawan rapatnya untuk melaksanakan pelbagai misi walaupun sejak awal mereka menceroboh wilayah Empire di bawah pimpinan Senator Daho Sejan.
Semua watak yang Cal jumpa akan memainkan peranan yang sangat penting dan anda sendiri boleh lihat perkembangan watak-watak ini bersama Cal sepanjang cerita.

Sudah pasti kami tidak akan menceritakannya semuanya disini. Sekurang-kurangnya, anda tahu yang cerita di dalam Star Wars Jedi: Survivor adalah sambungan daripada Jedi: Fallen Order. Namun, Cal sudah pasti memikul tanggungjawab yang lebih besar dan terdapat misi yang lebih merbahaya untuk dia harungi sebagai Jedi Knight.
Memandangkan ianya adalah sebuah game sekuel, sudah pasti saya akan sarankan anda untuk bermain Star Wars Jedi: Fallen Order terlebih dahulu kerana terapat beberapa adegan rekap telah dipotong.
Pertempuran

Ya betul. Pertempuran adalah salah satu nilai jualan yang terkuat di dalam francais Star Wars dan menjadikan game pertamanya berjaya dan digemari oleh ramai pemain. Walau bagaimanapun, game ini masih menawarkan pelbagai difficulty kepada pemain dan mampu memberikan pengalaman yang terbaik kepada pemain.
Gaya Soulslike adalah satu pertempuran yang memerlukan anda menggunakan gerakan seperti “parry, block” dan juga “dodge” untuk menangani pelbagai musuh yang boleh menjadi agak mencabar.
Namun, anda tidak perlu risau kerana di dalam game ini akan menyediakan beberapa checkpoint untuk anda mengisi semula HP dan macam-macam lagi.

Tetapi itu semua hanyalah perkara asas di dalam pertempuran. Star Wars Jedi: Survivor mempersembahkan sistem pertempuran keseluruhan yang cukup menarik, lebih khusus dalam menggunakan pergerakan dan gaya bertarung sebagai seorang Jedi.
Seperti biasa, Cal dilengkapi dengan Light Saber milik tuannya sebagai senjata utamanya, yang menarik kerana dalam game ini dia boleh bertarung dalam lima “pendirian “stances” yang berbeza. Ini ialah mekanik di mana anda boleh menukar gaya/mode peretempuran Light Sabernya yang terdiri daripada Single, Double-Bladed, Dual Blade, Crossguard dan Blaster.

Setiap Stance mempunyai kelebihan dan kekurangannya sendiri, contohnya Crossguard, di mana gaya tempur Kylo Ren menjadikan Light Saber Cal kelihatan lebih besar dan boleh melancarkan serangan dengan tepat dan damage yang tinggi. Tetapi dalam Stance ini Cal bergerak lebih perlahan dan menjadikannya terdedah daripada serangan musuh.
Selebihnya Single adalah mode biasa, Double-Bladed memberikan julat serangan yang luas apabila menghadapi sekumpulan musuh. Dual Blade memberikan banyak pilihan serangan pantas dan kemahiran khas untuk menangkis serangan secara automatik. Akhir sekali adalah terdapat Blaster yang lebih baik disimpan sebagai serangan mengejut.

Walaupun pelbagai gaya pertarungan ini, anda hanya boleh menggunakan dua Stance yang setnya boleh ditukar pada bila-bila masa melalui checpoint. Nasib baik, sekatan ini tidak menjejaskan pelbagai kemahiran pertempuran lain yang boleh anda kuasai, terutamanya yang melibatkan Force sebagai kuasa besar untuk mengawal ruang bermain.
Mana-mana peminat Star Wars pasti sudah biasa dengan kuasa ini, di mana Cal boleh menggunakan Force untuk menarik musuh ke udara, melambungkan mereka, dan juga menggunakan Mind Trick untuk memanipulasi fikiran mereka yang boleh membantu dalam pertempuran.
Terdapat begitu banyak senario unik dan hebat yang boleh anda cipta daripada reaksi Force. Jadi, anda boleh bereksperimen dengan kuasa ini adalah salah satu kunci terbaik untuk menguasai pertempuran dalam game. Walau bagaimanapun, kami mendapati bahawa kuasa Force masih terasa kurang bersinar apabila berhadapan dengan bos atau musuh yang lebih kuat.

Tidak lupa bahawa Cal sendiri adalah seorang pejuang yang sangat tangkas yang membolehkan anda melakukan aksi akrobatik yang hebat di dalam dan di luar pertempuran. Salah satu aksi kegemaran saya ialah bagaimana dia boleh melompat dua kali dengan bergaya ke pelbagai arah sebagai pilihan untuk mengelak serangan musuh.
Bercakap tentang musuh yang anda hadapi, game ini selalunya meletakkan pejuang jarak jauh dan jarak dekat dalam satu kumpulan. Jadi anda sentiasa dikehendaki menggunakan Light Saber dengan cara yang berbeza seperti melencongkan peluru ke arah mereka. Ini juga terpakai di luar pertempuran, seperti cara Light Saber anda berguna untuk pencahayaan semasa meneroka kawasan gelap serta beberapa tindakan penerokaan lain.

Sebaik sahaja anda telah menguasai asas pertempuran, anda sudah tentu masih boleh mengembangkannya melalui Skill Tree yang terdapat di Meditation Spot (checkpoint). Terdapat banyak kemahiran khusus yang boleh anda kuasai mulai dari yang berkaitan dengan kelangsungan hidup, pertempuran hingga meningkatkan kuasa Force anda untuk menjadikannya lebih serba boleh.
Game ini tidak dibangunkan secara khusus sebagai RPG, tetapi beberapa elemen genre ini sangat ketara, termasuk ketersediaan slot Perk yang menyediakan bonus statistik dan kesan khas lain untuk menguatkan Cal.
Pengubahsuaian

Satu lagi perubahan yang mengejutkan dan menggembirakan kami ialah pengubahsuaian watak di mana ia lebih khusus kepada bahagian kosmetik. Perbezaan dengan game pertamanya adalah lebih jauh lebih  lengkap.
Anda boleh menukar penampilan Cal secara drastik daripada gaya rambut, janggut, kepada setiap bahagian pakaiannya daripada jaket sehingga ke seluar. Tidak cukup dengan itu, anda juga boleh mengubah warna yang berbeza jika anda tidak suka pada warna tertentu.

Selain itu, Light Saber juga menyediakan pengubahsuaiannya sendiri, dan untuk ini anda boleh menukar setiap komponen binaan, pilihan warna kepada gaya yang sepadan dengan bahan utama, dan yang paling cool ialah warna beam. Kesemua pilihan ini memberi lebih banyak kebebasan kepada pemain untuk mencipta Cal versi mereka sendiri.

Anda juga boleh mengubahsuai BD-1 dengan rupa uniknya seperti ketika mengubah suai Light Saber. Tetapi seperti yang telah kami jelaskan, semua penyesuaian ini adalah kosmetik sahaja dan tidak menjejaskan sebarang statistik.
Penerokaan & Kandungan Sampingan

Selain itu, kami juga sebenarnya agak kagum dengan betapa luasnya dunia game ini dari segi kandungan, terutama sekali untuk bahagian penerokaan. Anda akan merasainya serta-merta apabila anda sampai ke planet Koboh, yang akan digunakan Cal sebagai pangkalan utamanya.
Sudah tentu, anda masih akan dibawa ke beberapa lokasi lain, tetapi Koboh khususnya boleh dikatakan taman permainan yang paling menarik untuk kami kerana keluasannya dan terdapat banyak aktiviti yang boleh anda lakukan.
Bermula daripada memburu harta karun, meneroka kawasan yang tersembunyi atau sebelum ini tidak boleh diakses dengan banyak teka-teki yang menyeronokkan, meluaskan pangkalan utama dengan membawa masuk watak baharu, mengambil misi sampingan yang cukup menyeronokkan dan bermanfaat, dan banyak lagi.

Disebabkan oleh saiz peta yang besar, anda juga akan dilengkapi dengan “mount” untuk mempercepatkan penerokaan anda, walaupun kami jarang menggunakannya kerana pergerakan Cal yang sudah pantas dan pilihan fast travel, apatah lagi bagaimana game ini membolehkan anda untuk menggunakan “grappling hook” dan keseluruhan pergerakan parkour yang lebih serba boleh.
Reka bentuk game yang lebih luas ini pastinya membawa beberapa kelebihan berbanding Fallen Order, seperti cara anda boleh maju mengikut rentak anda sendiri untuk mendapatkan masa bermain tambahan dan bukannya hanya mengikut struktur peta yang lebih kecil atau linear.
Mereka juga telah memastikan bahawa Koboh direka bentuk dengan persekitaran semula jadi yang pelbagai. Jadi walaupun ia kelihatan seperti planet tandus, terdapat banyak keindahan yang boleh ditemui di sepanjang jalan.
Kesimpulan

Star Wars Jedi: Survivor adalah satu contoh sekuel yang hebat dan sepatutnya menjadi sesuatu yang perlu diusahakan oleh developer lain untuk mengungukuhkan reputasi francais mereka dan meningkatkan keupayaan mereka untuk mencipta lebih banyak projek yang bercita-cita tinggi.
Hampir setiap aspek daripada cerita, pertempuran, penyesuaian, penerokaan, kandungan sampingan, hingga ke aspek teknikal seperti kualiti grafik yang dibawanya adalah lebih baik daripada Jedi: Fallen Order.
Ia tidak sempurna dalam apa cara sekalipun, kerana kami mempunyai beberapa nitpicks seperti aliran pertempuran yang masih sedikit kaku kepada isu prestasi yang masih tidak konsisten pada versi PlayStation 5.

Ini belum lagi mengenai bug grafik dalam pencahayaan dan pop-in tekstur teruk yang sering kami alami walaupun selepas menggunakan kemas kini baharu. Bergantung pada tahap toleransi pemain, beberapa isu ini mungkin mempunyai kesan yang lebih besar.
Apapun, Star Wars Jedi: Survivor adalah sekuel yang wajib dimainkan oleh para peminat kerana jalan ceritanya yang lebih menarik dan terdapat beberapa sistem pertempuran yang lebih fleksibel.

Star Wars Jedi: Survivor akan dilancarkan pada 28 April 2023 di PlayStation 5, Xbox Series X|S dan PC melalui Steam. Jika anda teringin bermain dengan kostum Obi Wan Kenobi, jangan lupa untuk membuat pra-tempah sebelum ia dilancarkan nanti.
Untuk mendapatkan lebih banyak review mengenai game, filem atau teknologi, sila klik pautan ini.
Jangan lupa untuk ikuti kami di TikTok!
  @gamersantaimy
The Review

                    Star Wars Jedi: Survivor

9
Score

PROS
 Jalan cerita yang lebih menarik Sistem pertempuran yang lebih fleksibel  Dunia pengembaraan dan kandungan yang lebih meluas

CONS
 Pertempuran yang sedikit kaku Beberapa isu prestasi di dalam PS5

Review Breakdown

Game sekuel yang wajib dimainkan bagi peminat Star Wars!
0

Tags: Cal Kestisstar warsStar Wars Jedi: Survivor


Nintendo Switch terpaksa buang satu fitur besar sebelum pelancaran konsol!

Satu kebocoran baru Nintendo telah mendedahkan bahawa ada satu fitur besar di Nintendo Switch dan Nintendo Switch Lite yang harus dibuang sebelum ia pertama dilancarkan pada tahun 2017. Berita ini datang daripada sejenis dokumen pada 2014 di arkib Nintendo yang mendedahkan banyak maklumat terperinci berkaitan dengan asal-usul konsol, termasuk reka bentuk asal, yang jauh berbeza berbanding produk akhir.

Selain daripada mendedahkan reka bentuk asli konsol, dokumen tersebut menunjukkan bahawa rancangan mereka adalah untuk memasukkan sokongan video 3D untuk membolehkan fitur “backwards compatible” dengan Nintendo 3DS.

Ia tidak jelas mengapa fitur ini dibatalkan, tetapi dokumen ini mendedahkan bahawa kebanyakkan rancangan awal Nintendo untuk konsol Switch telah dibuang atau diubah sebelum pelancaran. Sebagai contoh, Nintendo Switch menggunakan paparan 720p, tetapi pada tahun 2014, rancangan mereka adalah untuk menggunakan paparan 480p.
Bagi aspek “backwards compatible” untuk 3DS, Nintendo pada ketika itu belum memutuskan jika Switch akan mempunyai satu atau dua skrin. Kemungkinan besar, paparan 480p telah dipertimbangkan untuk kemudahan dua paparan.

Buat masa ini, Nintendo tidak mengesahkan apa-apa maklumat yang disahkan oleh Nintendo dan dalam erti kata lain, kita sebagai pembaca janganlah terlalu percaya info ini. Jika Nintendo ingin memberikan komen berkaitan dengan kebocoran itu, saya pasti akan mengemas kini artikel dengan sewajarnya.
Sumber – Nintendo Everything.
Jangan lupa untuk ikuti kami di TikTok!
  @gamersantaimy
Tags: backwards-compatiblenintendoNintendo 3DSnintendo switchNintendo Switch Lite


Ubisoft Heroes dalam bentuk figurin CHIBI dari UBICOLLECTIBLES sangat comel weh!

Hari ini, Ubisoft memperkenalkan Ubisoft Heroes, satu set patung chibi baru yang diilhamkan oleh hero-hero terkenal dari dunia Ubisoft! Berikutan kejayaan edisi chibi Six Collection, koleksi Ubisoft Heroes akan ditawarkan dalam beberapa siri patung chibi setinggi 10 sentimeter yang berbeza melalui Ubisoft Store dan saluran pengedaran biasa. Siri pertama Ubisoft Heroes sudah boleh dipesan lebih awal dengan harga RRP RM80 dan akan tersedia mulai 28 Ogos 2020. Siri pertama ini akan merangkumi 4 watak ikonik:

Ubisoft Heroes Series #1 – Trailer

Ezio Auditore dari Assassin’s Creed® telah direproduksi dengan teliti bersama semua elemen penting yang menjadikan lagendanya. Dari hood Assassin yang ikonik hingga bilah tersembunyi yang mematikan, semuanya telah ditambah untuk membuat patung chibi Ezio yang paling tepat, tersedia ekslusif di  Ubisoft store Eagle Vision.

Vaas Montenegro, watak Far Cry® 3 yang paling berbahaya dan tidak stabil telah dihidupkan kembali. Dari kedudukan santai hingga senjata yang dipegang kuat, melalui bekas luka, tatu, tindikan dan cincin gelap, Vaas chibi ini terasa seperti penjahat sebenar di sini.

Nomad, ketua Ghost Team dari Tom Clancy’s Ghost Recon® Breakpoint juga akan menjadi sebahagian daripada pengembaraan ini. Dengan kehadirannya yang menarik dan pandangannya yang mantap, leftenan kolonel Unit Operasi Khas AS Elite yang terkenal adalah chibi yang mesti dimiliki.

Akhirnya, Rabbids dan Sam Fisher memutuskan untuk bekerjasama dalam patung chibi eksklusif. Dan apabila kegilaan seorang Rabbid menemui kesungguhan ejen CIA Sam Fisher, ini membawa kepada situasi yang lucu. Rabbid ini telah berpakaian seperti Sam Fisher … kecuali senapang, digantikan oleh pelocok.

Siri pertama Ubisoft Heroes ini kini telah tersedia untuk pre-order di Ubisoft (Shopee) di Malaysia! Jadi jangan lupa singgah pre-order patung chibi yang comel ini okay dan untuk lebih informasi serta projek Ubisoft Heroes jangan lupa layari Instagram dan Facebook mereka. Juga jangan lupa layari laman Facebook Ubisoft untuk pelbagai lagi kemaskini permainannya!
Jangan lupa untuk ikuti kami di TikTok!
  @gamersantaimy
Tags: Assassin's CreedChibiEzio AuditoreNomadRabbidsSam FisherTom Clancy's Ghost Recon BreakpointubisoftUbisoft HeroesVaas Montenegro


Pengguna PS4 kini boleh menukar online ID masing-masing!

Pengarah sosial media untuk PlayStation, Sid Shuman telah umumkan ciri yang sudah lama diminta pemain, iaitu penukaran online ID bagi akaun mereka. Mulai hari ini,  pemain boleh mengubah online ID menggunakan web browser. Katanya lagi, semua games PS4 yang diterbitkan pada atau selepas 1 April 2018 telah dibuat untuk menyokong ciri perubahan ID tersebut. Walau bagaimanapun, tidak semua games telah diuji khusus dengan ciri ini, maka pihak Playstation tidak dapat menjamin yang kesemua games akan menyokong ciri tersebut. Untuk butiran dan maklumat lanjut, korang digalakkan untuk merujuk kepada senarai permainan yang diuji sebelum membuat perubahan kepada online ID sendiri.

Good news! All PS4 owners can change their online ID starting *today.* Here's how it works: https://t.co/t2v1RAbSfz pic.twitter.com/rRDq02kbLi

— PlayStation (@PlayStation) April 10, 2019

Di sini, kami ringkaskan FAQ dan bagaimana cara-caranya untuk menukarkan online ID korang!
Soalan: Di mana dan bagaimana saya boleh menukarkan online ID?
Korang boleh tukar online ID dekat PS4 ataupun web browser.
PlayStation 4:

Langkah 1: Daripada PS4, pergi ke [Settings].
Langkah 2: Pilih [Account Management] > [Account Information] > [Profile] > [Online ID].
Langkah 3: Masukkan Online ID yang diinginkan atau pilih dari cadangan yang diberi.
Langkah 4: Ikut arahan yang terpapar di skrin untuk selesaikan kesemua proses penukaran.

Web browser:

Langkah 1: Log masuk ke PlayStation Network account dan pilih profil PSN di menu.
Langkah 2: Pilih butang Edit di sebelah Online ID.
Langkah 3: Masukkan Online ID yang diinginkan atau pilih dari cadangan yang diberi.
Langkah 4: Ikut arahan yang terpapar di skrin untuk selesaikan kesemua proses penukaran.

Soalan: Bolehkah saya menukar online ID saya di PS3 atau PS Vita?
Tidak boleh. Perubahan hanya boleh dibuat menggunakan konsol PS4 ataupun di web browser.
Soalan: Adalah saya perlu bayar untuk menukar ID? Berapakah kosnya?
Penukaran untuk kali pertama adalah percuma, lepas itu, pemain akan dicaj sebanyak $9.99 USD (RM40) untuk penukaran seterusnya. Untuk pengguna PS Plus, harganya akan dicaj sebanyak $4.99 USD (RM20).
Ada banyak lagi soalan-soalan yang telah dijawab di blog PlayStation. Untuk maklumat lanjut tentang Q&A, korang boleh baca dekat sini. Sesiapa yang mempunyai online ID pelik-pelik tu dan rasa nak tukar, korang bolehlah berbuat demikian!
Sumber: PlayStation Asia
Jangan lupa untuk ikuti kami di TikTok!
  @gamersantaimy
Tags: blogonline idplaystation


Star Wars: Visions akan kembali untuk musim kedua di Disney+ pada tahun 2023

Seiring dengan acara Star Wars Celebration yang telah berakhir baru-baru ini, Star Wars mengumumkan musim kedua bagi Star Wars: Visions. Ianya akan mula ditayangkan pada suku pertama tahun 2023 secara eksklusif di Disney+.

#StarWarsVisions returns. Volume 2 streaming Spring 2023, only on @DisneyPlus. pic.twitter.com/zCAlj8lBiv

— Star Wars (@starwars) May 29, 2022

Kepada anda yang tidak tahu mengenai Star Wars: Vision, rancangan televisyen ini merupakan anime pertama dalam francais Star Wars dan telah mula ditayangkan pada tahun lalu. Musim pertama Star Wars: Visions ialah siri antologi sembilan episod yang dikeluarkan pada September 2021.
Setiap episod menceritakan kisah-kisah dari seluruh galaksi dan merentasi pelbagai tempoh masa alam semesta yang luas dengan studio anime yang terkenal sebagai peneraju, setiap satu membawa bakat dan gaya mereka sendiri ke dalam anime ini.

Studio ini termasuk Studio Trigger (Kill la Kill), Science Saru (Devilman Crybaby), Kamikaze Douga (opening untuk JoJo’s Bizarre Adventure), Studio Colorado (A Whisker Away), Kinema Citrus (Made In Abyss), Geno Studio (Golden Kamuy), dan Production IG (Haikyu!!).
Namun, masih tidak mempunyai sebarang berita mengenai penambahan atau pengurangan studio untuk membangunkan musim kedua ini buat masa kini. Tetapi jangkaan untuk mendapat cerita baharu adalah sangat tinggi. Setiap episod akan mempunyai gaya yang unik daripada pelbagai studio.

Untuk menonton musim pertama, anda boleh pergi ke Disney+ dan layan semua episod siri anime ini. Setiap episod mempunyai tempoh yang berlainan. Episod paling panjang adalah selama 22 minit manakala episod paling pendek adalah selama 13 minit.
Seperti yang anda boleh bayangkan, peminat tidak sabar-sabar untuk melihat bagaimana antologi anime ini berkembang dalam Star Wars dengan musim baharu. Star Wars: Visions ini hanyalah salah satu daripada banyak pengumuman yang datang dari Star Wars Celebration minggu lalu.
Dari keluaran Obi-Wan Kenobi kepada Star Wars: Tales of the Jedi, nampaknya francais Star Wars sedang sibuk membuat beberapa projek dan Star Wars Visions musim kedua akan menambahkan lagi kesibukan francais ini.

Jadi, apa pendapat anda tentang musim kedua Star Wars: Visions? Adakah ia akan berjaya tarik lebih banyak tumpuan dari sebelum ini? Kongsikan pendapat anda di ruangan komen. Untuk lebih banyak berita mengenai Star Wars, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Star Wars CelebrationStar Wars: Visions


Tarikh tayangan Anime Ultraman musim jatuh pada 14 April 2022!

Hari ini, Netflix telah melepaskan treler terbaru untuk anime Ultraman musim 2 selepas telah diumumkan beberapa bulan yang lalu. Dalam treler baru itu, ia juga telah mendedahkan tarikh rasmi tayangan anime ultraman tersebut iaitu 14 April 2022 secara eksklusif di Netflix seluruh dunia. Seperti biasa anda akan nampak enam kesatria Ultraman yang kita semua kenali. Berikut adalah treler rasmi tersebut:

Ultraman disertai Seven, Ace, Zoffy, Jack dan Taro. Kumpulan Ultraman yang bersatu padu ini bersama-sama menentang ancaman makhluk asing baharu.

Netflix
Musim pertama anime telah ditayangkan di Netflix pada April 2019 dan mempunyai sebanyak 13 episod. Kenji Kamiyama (Ghost in the Shell: Stand Alone Complex, Eden of the East, Napping Princess) dan Shinji Aramaki (Appleseed, Harlock: Space Pirate, Starship Troopers: Traitor of Mars) mengarahkan musim anime pertama. Production I.G (Ghost in the Shell: Stand Alone Complex, Eden of the East, Napping Princess) dan Sola Digital Arts (Appleseed Alpha, Starship Troopers: Invasion, Starship Troopers: Traitor of Mars) menghasilkan anime dalam 3D CG. Nobuko Toda dan Kazuma Jinnouchi menyusun muzik.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Maeno Tomoaki akan menjadi pelakon suara Ultraman Taro untuk musim kedua anime ini. Dengan tarikh tayangan anime Ultraman telah dideahkan, nampaknya kita hanya perlu menunggu beberapa bulan sahaja untuk menontonnya. Untuk segala liputan kami tentang Ultraman, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Anime ULTRAMANNetflix AnimeUltraman


Art Box untuk games Next-Gen PS5 telah didedahkan!

Kita sneak peak sedikit bagaimana case permainan PS5 apabila anda melihatnya di rak kedai sebelum ke rak rumah anda pada musim cuti nanti. Art Box PS5 telah diungkap dan hampir sama seperti yang kami harapkan!!!

Sony mendedahkan design terbaru permainan sistem di Blog PlayStation, dengan Spider-Man: Miles Morales sebagai contoh art box mereka. Dengan andaian itu adalah versi terakhir, kalau tidak tidak lah dikongsikan betul tak? Art box Miles Morales itu sendiri kelihatan hebat, memberikan Miles pose dinamik yang gempak dan memamerkan kedua sifat labah-labahnya dan kebolehan tenaga.

Sedangkan untuk case PS5 itu sendiri, sudah tentu ia hampir kelihatan seperti case PlayStation sebelum ini. Sekurang-kurangnya, ini adalah evolusi kotak permainan PS4, tidak seperti cara logo PS5 mencerminkan PS4. Permainan PS5 mempunyai case plastik biru yang sama, dengan penilaian dan maklumat pencipta di sudut bawah penutup depan. Perbezaan terbesar “baiklah, satu-satunya perbezaan” adalah bahawa label sistem di bahagian atas berwarna putih dengan huruf hitam, sedangkan casing PS4 standard mempunyai label biru dengan huruf putih. Itu semestinya menghalang kita daripada mencampuradukkan permainan PS4 dan PS5 kita di rak kita~

Mungkin ada diantara kita mengharapkan sesuatu perbezaan pada reka bentuk PS5 yang mungkin case besi seperti Collector Edition atau case berbentuk petak ke apa sahaja yang pelik lah! Tetapi sebenarnya tidak menghairankan bahawa Sony masih kekal dengan reka bentuk yang sama. Perbezaan warna diatas sememangnya memudahkan kita membezakan case kita dan susunan akan nampak cantik kerana besar semuanya sama. Ini baru Spider-Man: Miles Morales dah buat kami tidak sabar untuk memilikinya, belum lagi permainan lain, rasanya meleleh air liur ni sebab tidak sabar nak beli dan susun di rak kami!
Tetapi lah kan~ Andai kata kalau anda sudah mencadangkan untuk membeli PS5 Edisi Digital, kami rasa Art Box ini tak penting kot untuk anda fikirkan untuk beli? Kan kan~ Nantikan PS5 akan datang musim cuti nanti!
Jangan lupa untuk ikuti kami di TikTok!
  @gamersantaimy
Tags: Art Box PS5case permainan PS5playstation 5ps5Spider-Man: Miles Morales


Promosi murah untuk JRPG Bundle Square Enix di STEAM! Dragon Quest XI & Final Fantasy XII!

Saya pernah melaporkan sebelum ini bahawa tawaran percuma Tomb Raider percuma oleh Square Enix diadakan untuk mendorong orang duduk di rumah kerana COVID-19.. Kini, ia telah diperluas kepada sebuah kempen pemasaran dan amal untuk menyokong pemain, pekerja kesihatan, dan organisasi yang berurusan dengan COVID-19 seperti permainan video percuma dan kewangan. Antara tawaran baru yang dipromosikan adalah beberapa JRPG yang didiskaun seperti Dragon Quest XI, Final Fantasy XII, dan lain-lain melalui Steam. 100% daripada hasil Square Enix (yang bermaksud komisyen di Steam) akan pergi ke organisasi amal, seperti bank makanan.

Secara khususnya, bundle JRPG ini merangkumi empat game JRPG dengan harga yang lebih lumayan daripada biasa. Setiap game menerima diskaun sebanyak 50%! Harap maklum, tawaran ini akan berlangsung sehingga 7 Mei. Berikut adalah permainan dan harga diskaun:

Chrono Trigger

Dragon Quest XI: Echoes of a Elusive Age

Oninaki

Final Fantasy XII: The Zodiac Age

Selain itu, Square Enix juga menjadikan game Deus Ex GO tersedia secara percuma di kedua-dua App Store dan Google Play. Sama seperti di atas, tawaran ini percuma sehingga 7 Mei 2020.

We never asked to #StayHomeAndPlay, but just like Adam Jensen, we'll do our part and stay inside. For a limited time, get @DeusEx GO for FREE and see what our protagonist has up his augmented sleeves.
Apple @AppStore: https://t.co/cpSdww94cT @GooglePlay: https://t.co/43x2kwqjqX pic.twitter.com/qJvzy0Cynd
— Square Enix (@SquareEnix) May 1, 2020

Untuk segala info tentang Square Enix, jangan lupa ikuti Gamer Santai di laman sosial kami.
Jangan lupa untuk ikuti kami di TikTok!
  @gamersantaimy
Tags: Chrono TriggerDeus Ex GODragon Quest XI: Echoes of a Elusive AgeFinal Fantasy XII: The Zodiac AgeFreeJRPGOninakiPercumasquare enixsteam


The Anacrusis akan dilancarkan eksklusif untuk platform PC dan Xbox

Pembangun Stray Bombay Company, hari ini telah mendedahkan sebuah trailer game first-person alien shooter, iaitu The Anacrusis di acara Summer Game Fest. Game ini diketuai oleh Chet Faliszek, penulis kepada Left 4 Dead dan Portal 2 serta ianya akan tiba eksklusif untuk platform PC, Xbox serta Game Pass pada musim luruh ini.

The Anacrusis membawa pemain ke sebuah kapal angkasa gaya tahun 70-an, dimana empat orang pemain membentuk pasukan dan bekerjasama dalam menghapuskan makhluk asing. Pemain bakal disediakan dengan pelbagai jenis senjata seperti senapang dan pistol serta beberapa kelengkapan untuk melawan musuh mereka.

Selain itu, The Anacrusis menampilkan crossplay antara PC dan konsol Xbox, serta pemain boleh berkongsi pelbagai faedah dengan pendatang baru. Selain senjata yang biasa digunakan dalam game shooter, pemain akan memiliki akses untuk lebih banyak senjata sci-fi seperti lightning shooter dan vortex grenades. Malah, watak-watak dalam game ini tidak dibahagikan kepada struktur kelas yang khusus.

Ketua pembangun The Anacrusis, Faliszek menyatakan bahawa mereka ingin mengaplikasikan keseronokan dari aspek sosial sebagai teras dalam menghasilkan game ini. Matlamat nombor satu game ini adalah untuk pemain bersosial serta berseronok, dan ianya boleh didapati dari sistem permainan yang telah dibina oleh studio tersebut.
Buat masa ini, tiada tarikh rasmi untuk pelancaran The Anacrusis diumumkan. Tetapi yang pasti, kita sudah tahu game ini bakal tiba hanya eksklusif untuk PC dan Xbox sahaja pada musim luruh nanti. Anda boleh ikuti liputan terbaru dari kami mengenainya tidak lama lagi.
Jangan lupa untuk ikuti kami di TikTok!
  @gamersantaimy
Tags: steamSummer Game FestThe Anacrusisxbox


LifeAfter! Game Zombie Survival MMORPG telah dilancarkan di platform Android dan iOS!

Untuk pengetahuan anda, game LifeAfter adalah satu game Zombie yang sememangnya ramai tengah tunggu nak keluar. Dan sekarang ni untuk pengetahuan anda LifeAfter adalah game Mobile yang kebanyakkan yang main berkata “Luas dan Bijak”. LifeAfter yang dibuat oleh Netease untuk Android dan iOS. LifeAfter adalah game Zombie Survival MMORPG yang mempunyai gameplay yang lain untuk dalam Mobile game.

Anda yang sukakan gameplay yang luas dengan ada Zombie sambil mencari untuk mendapatkan sumber dalam persekitaran tersebut, game LifeAfter pastinya pilihan anda, yang sukakan game zombie ni memang memberikan cabaran dari segi kreativiti dan pengurusan anda dalam game ini. Dengan persekitaran yang di dalam era “post-apocalyptic”. Anda boleh memilih membentuk karekter anda dekat dalam game tersebut. Untuk pengetahuan anda dalam game ni, anda tidak berseorangan, anda akan berdepan dengan kumpulan lain yang juga untuk hidup dalam dunia penuh dengan zombie.

Anda boleh memburu haiwan, mengumpul sumber-sumber penting, membina penempatan, kraf senjata anda sendiri, dan buat ladang untuk terus hidup, serta anda juga boleh mewujudkan asas rumah dan menaik taraf atau mengembangkannya sebagai anda tahap sehingga anda mendapat pengalaman baru dan mod permainan akan dibuka apabila anda sampai ke tahap yang lebih tinggi.

Juga, anda boleh bekerjasama dengan pemain lain untuk menyelidik dan membangunkan teknologi baru, kemudian melawan dengan ketua besar ataupun zombie yang kuat ketika berlawan untuk sumber-sumber dan kelebihan yang anda boleh dapat selepas berlawan. Terdapat pos-pos yang anda boleh beroperasi untuk merekrut mangsa-mangsa lain juga.  Anda boleh download kat link kat bawah yang telah disediakan.
 Tekan sini untuk download Lifeafter di Play Store!
Thanks, Gamerbraves.
Jangan lupa untuk ikuti kami di TikTok!
  @gamersantaimy
Tags: iOSLifeAfterMobilesurvivalzombie


Bersedia untuk berjuang selamatkan manusia, LifeAfter kini hadir dalam versi PC!

Permainan mudah alih survival “LifeAfter“, yang dihasilkan oleh NetEase dan popular di seluruh dunia, kini dilancarkan pada pelantar PC secara rasmi dan akan menerima kemas kini yang meningkatkan pengalaman permainan pada bulan November ini.

“LifeAfter” berlangsung dalam dunia di mana virus telah tersebar, dan penyakit, kelaparan, kedinginan, dan tidak terlupa zombi yang mengancam setiap nyawa… Pemain perlu mengumpulkan dan menggunakan setiap sumber hidup. Berjuang untuk bertahan hidup di dunia yang hampir kiamat, berkawan dengan orang yang boleh dipercayai, dan membina kembali tamadun manusia. Sejak pelancarannya, “LifeAfter” telah memenangi banyak hati pemain. Jumlah muat turun global telah melebihi 40 juta, dan ia telah mencapai senarai muat turun terbanyak di App Store dan Google Play di Hong Kong, Macau dan Taiwan, Jepun, Singapura, Malaysia dan negara lain.

Untuk menyesuaikan diri dengan keperluan yang berbeza dari kumpulan pemain, “LifeAfter” hadir untuk versi PC secara rasmi, yang mudah bagi peminat untuk menikmati keseronokan LifeAfter dalam versi ini. Versi PC mengoptimumkan prestasi gambar dan membawa persekitaran immersive end-of-life yang lebih realistik.
Persekitaran menarik yang melambangkan pengakhiran, manusia yang dijangkiti virus… Versi yang dinaik taraf ini memberi pengalaman akhir zaman yang lebih imersif. Berbeza dengan operasi mudah alih, mod operasi versi PC lebih banyak ruang operasi dan kawalan yang menyegarkan. Pada masa yang sama, versi PC menyokong pertukaran data akaun dengan versi mudah alih.

Selain itu, “LifeAfter” juga akan membawa kemas kini yang terkini pada bulan November – pengembangan Levin City. Dalam versi ini, akan ada adegan baru, permainan khusus dan plot yang kaya untuk memenuhi citarasa pemain. Peta Levin ini akan menjadi adegan besar jauh lebih daripada apa-apa kemas kini versi sebelumnya. Pada masa yang sama, akan ada raksasa yang dijangkiti dan kuat di Levin City yang belum pernah dilihat sebelum ini. Dalam menghadapi bahaya yang tidak diketahui dan persekitaran yang tidak dikenali, kami berharap orang yang selamat akan berusaha untuk bertahan dan berjuang untuk masa depan semua manusia.

Versi kemaskini besar Levin dijangka akan hadir pada bulan November, jadi nantikanya. Untuk memberi bantuan kepada mangsa yang menyokong Levin, Alliance telah menyediakan bahan-bahan strategik untuk semua orang. Survivor boleh pergi ke laman web berikut untuk mengumpul bahan-bahan dan mendapatkan maklumat terkini mengenai Levin.

Teruskan misi anda, dan selamatkan manusia untuk teruskan kehidupan. Muat turun versi PC sekarang di laman web rasmi LifeAfter!
Jangan lupa untuk ikuti kami di TikTok!
  @gamersantaimy
Tags: LifeAfterneteasePCsurvivalzombie


SIMS 4 kembali ke sekolah bersama Discover University Expansion Pack! Jangan gagal!

Electronic Arts Inc. (EA) dan Maxis mengumumkan bahawa expansion pack The Sims 4: Discover University akan datang ke PC dan Mac pada 15 November 2019 dan untuk PlayStation 4 dan Xbox One pada 17 Disember 2019. Expansion Pack yang dinanti-nantikan ini memperkenalkan babak baru untuk Sims di mana mereka boleh mendaftar di sekolah impian mereka dan belajar dalam bidang kejuruteraan, pendidikan atau undang-undang, menghiasi bilik asrama untuk merasa seperti di rumah sendiri, melibatkan diri dalam aktiviti kokurikulum dan mencipta kenangan baru dengan rakan-rakan.

The Sims 4 Discover University memperkenalkan dunia baru, Britechester dan dua sekolah unik untuk Sims melanjutkan pendidikan tinggi mereka iaitu: Universiti bersejarah Britechester untuk jurusan seni dan kemanusiaan, dan Institut moden Foxbury untuk kerjaya dalam bidang sains dan teknologi. Kedua-dua kampus menawarkan pelbagai pengalaman baru yang menyediakan Sims ke dunia sebenar dengan kerjaya baru dalam pendidikan, undang-undang dan kejuruteraan, serta membantu mereka berkembang dalam kerjaya sedia ada. Pemain boleh memilih cara Sims menjalani kehidupan di kolej, berapa kerap mereka menghadiri kelas dan belajar untuk kekalkan prestasi mereka atau memilih untuk memonteng kelas dan lepak bersama rakan-rakan.

Expansion ini juga memperkenalkan aktiviti dan item baru untuk membantu kehidupan Sims sebagai pelajar. Sims boleh mengadakan sesi belajar di perpustakaan atau berehat dan bergaul bersama rakan-rakan baru di ruang istirehat, bermain juice pong, menjelajah kampus dengan basikal atau prank sekolah lain. Sims juga boleh menyertai organisasi sekolah seperti robotik, debat, seni, atau mysterious secret society, dan menonjol semangat sekolah mereka di majlis-majlis khas. Pemain boleh menyesuaikan tempat tinggal baru Sims mereka, sama ada mereka tinggal di asrama atau luar kampus, dengan hiasan baru seperti poster atau peti sejuk mini dan mengubah ruang menjadi syurga peribadi sendiri. Sims juga boleh membentukkan gaya peribadi mereka dengan pakaian baru yang diilhamkan oleh trend terbaru.

Ketika Sims memulakan babak baru dalam kehidupan mereka di The Sims 4 Discover University, mereka akan belajar banyak di dalam dan di luar bilik. Sama ada mereka study hard atau play hard, Sims akan menemui pengalaman yang bantu membentukkan mereka menjadi apa yang mereka mahu menjadi.

Jangan lupa untuk ikuti kami di TikTok!
  @gamersantaimy
Tags: eaExpansion PackmaxisPCPlayStation 4The Sims 4: Discover UniversityXbox One


Pokemon Scarlet & Violet — Girafarig Dapat Evolution, Boleh Hasilkan Profile Dan TM Machine Untuk Hasilkan TM!

Pokemon Scarlet dan Pokemon Violet sekali lagi kembali dengan maklumat terbaru! Bersama dengan maklumat tersebut, trailer baru juga telah didedahkan. Ingin tahu yang maklumat baru tersebut? Jom kita lihatnya bersama!

Hasilkan Profile Tersendiri!

Terdapat profile app di mana anda boleh lihat apa yang anda telah capai semasa pengembaraan. Contohnya bilangan badge yang anda kumpul, peratusan Pokedex dan juga bilangan resepi sandwich yang dijumpai!

Ia juga menunjukkan Pokemon yang bersama anda malah boleh set-kan gambar profil dengan menggunakan kombiasi pakaian, gaya rambut, pose, dan juga filter! Inilah masanya untuk menghasilkan profil unik tersendiri! Dengan memilih “Hide Info” daripada Adventure Record, anda boleh lihat gambar secara keseluruhannya.
Dapatkan TM melalui TM Machine!
Technical Machine (TM) adalah alat yang membolehkan Pokemon untuk mempelajari gerakan baru. Terdapat peralatan yang dipasang di setiap Pusat Pokémon yang dipanggil TM Machine, yang membolehkan Trainer  membuat TM mereka sendiri.

TM boleh dibuat menggunakan League Point (LP) dan material yang dijatuhkan oleh wild Pokémon selepas pertempuran. LP boleh diperolehi semasa anda meneruskan cerita atau denganbertukar bahan daripada Pokémon. Cari pergerakan yang anda mahu Pokémon anda pelajari di TM Machine dan cuba buat TM!

Pilihan TM yang tersedia untuk anda berkembang semasa anda meneruskan pengembaraan. Satu TM hanya boleh digunakan sekali, tetapi jika anda mempunyai LP yang mencukupi dan bahan yang betul daripada Pokémon, anda boleh membuat seberapa banyak yang anda suka menggunakan TM Machine. Fikirkan dengan teliti tentang langkah yang anda mahukan agar Pokémon anda belajar.
Evolution Baru
Farigiraf

Hasil daripada Evolusinya, reka bentuk asal telah berubah di mana kepala di ekornya telah bergabung dengan kepala utamanya dan menjadi satu. Seperti yang ramai peminat Pokemon mengetahui, Girafarig mempunyai dua otak dan dalam evolusi terbaru ini, mereka telah menyambungkan kedua-dua otak melalui saraf yang tebal.

Dengan menyambungkan kedua-dua otak Farigiraf, pokemon ini mampu meningkatkan tenaga psikiknya dan secara tidak langsung dapat mengeluarkan gelombang psikik melalui antena di kepalanya. Ia sangat mengambil berat tentang persekitarannya dan dapat mengesan bahaya dalam sekelip mata. Tetapi, Farigiraf tidak mampu bertindak balas dengan pantas walaupun mempunyai dua otak.
Anda boleh melihat trailer terbaru untuk melihat bagaimana TM Machine dan Farigiraf beraksi!

Pokemon Scarlet dan Pokemon Violet akan dilancarkan pada 18 November di Nintendo Switch. Pra-tempah untuk game juga sudah bermula. Anda boleh lawati laman web rasmi untuk mendapatkan maklumat lanjut game. Untuk mendapatkan liputan lain mengenai game ini daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Pokemon ScarletPokemon Violet


Ini adalah 5 FPS game yang anda patut main dengan HUAWEI Mate 20 X!

HUAWEI Mate 20 X adalah Telefon Bimbit yang sangat sesuai untuk main game kerana pelbagai ciri khas yang anda didalam HUAWEI Mate 20 X seperti GPU Turbo 2.0 yang memastikan perjalanan yang lancar, kemudiannya ada pelbagai FPS game yang anda patut main dengan HUAWEI Mate 20 X, Saya disini nak menunjukan 5 FPS game yang anda patut main dengan HUAWEI Mate 20 X!

PUBG Mobile
PUBG ataupun lebih dikenali sebagai Player’sUnknown BattleGround versi Mobile ini amat sesuai dan pilihan terbaik bagi sesiapa yang mahu mencuba elemen Battle Royale yang amat terkenal pada waktu ini, dengan Bateri yang besar dengan 5,000 mAh, anda tak perlu risau dengan bateri dalam HUAWEI Mate 20 X yang pastinya tahan lama dan anda mendapatkan Chicken Dinner dengan HUAWEI Mate 20 X bersama Controller Betop G1 yang eksklusif!

Free Fire – Battlegrounds
Free Fire juga mempunyai elemen Battle Royale, tetapi ianya mempunyai “fast paced” berbanding PUBG Mobile, ianya memerlukan telefon bimbit yang kuat untuk melawan semua musuh dan HUAWEI Mate 20 X memberikan pengalaman tersebut dengan GPU Turbo 2.0 yang membantu untuk mengagihkan tenaga untuk memberikan kekuatan yang optimum yang pemain perlukan untuk main dalam Free Fire!

Rules of Survival
Rules of Survival ataupun ROS juga yang mempunyai elemen Fast Paced untuk FPS game, Rules Of Survival yang memerlukan ketangkasan yang hebat dan anda pastinya perlukan yang boleh buang overheat dalam telefon bimbit apa bila anda nak main Rules Of Survival, jadi HUAWEI Mate 20 X ada cooling system iaitu vapor chamber yang boleh membawa haba itu jauh dari tempat utama di sistem itu tersebut dan anda boleh menjadi juara didalam match di Rules of Survival!

Call of Duty: Legends of War
COD: Legends of War adalah game Call Of Duty yang akan dikeluarkan tidak lama lagi dan sebelum saya dapat mencuba versi beta mereka, ianya adalah satu game yang bagus dan anda merasakan anda di dalam COD yang anda main di dalam PC atau Console cumanya kali ini anda main di dalam telefon bimbit, tetapi COD Legends of War ini agak memerlukan telefon bimbit yang kuat, anda tak perlu risau kerana HUAWEI Mate 20 X mempunyai processor Kirin 980 yang akan pastikan pengalaman game anda berjalan lancar!

Modern Combat 5
Modern Combat 5 adalah game FPS yang menjadi salah satu terbaik didalam telefon bimbit anda. anda akan merasa elemen fast paced, jalan cerita dan grafik yang amat memuaskan! Dengan Betop G1 dan HUAWEI Mate 20 X, anda pastinya akan berasa dalam dunia yang lain kerana ianya memberikan pengalaman yang memberikan skrin meluas dan gameplay yang hebat bersama HUAWEI Mate 20 X!

Jadi, itu adalah 5 FPS game yang anda boleh main dengan HUAWEI Mate 20 X! Untuk HUAWEI Mate 20 X pula, ianya boleh didapati di Malaysia dengan berharga RM2,899 Untuk maklumat lebih lanjut boleh pergi ke Website HUAWEI dan Facebook Page mereka.
Jangan lupa untuk ikuti kami di TikTok!
  @gamersantaimy
Tags: FPSHuaweiHuawei mate 20 XMate 20 XTOP 5


Fortnite sambut Tahun Baru dengan Bola Disco dalam tengah match dan semua pemain kena menari dalam match!

Tahun 2018 semestinya tahun sibuk bagi game Fortnite kerana menjadi kegilaan dunia kerana gameplay yang laju dan memang sangat trendy untuk bagi pemain game sekarang. Walaupun begitu, Fortnite yang sentiasa up to date dengan komunitinya dan Fortnite nak sambut new year dengan pemain-pemainnya ketika menjelang tahun baru 2019.

2019 NEW YEAR LEAKED!?!?! pic.twitter.com/T8t81LPEOQ

— dakotaz (@dakotaz) December 31, 2018

Jadi, macam mana diorang sambut New Year? Well, bagi sesiapa yang main Fortnite masa New Year ataupun tengah malam (Time Zone berlainan) korang akan dapat Bola Disco yang muncul dari langit dan korang akan menari pada waktu yang sangat singkat sebagai tanda happy new year yang korang tengah online tu.

Woke up to learn that many Fortnite players are unaware of time zones. We’re an educational and international game.
Happy New Year to you if you’re already in 2019! https://t.co/CnqzyXfFE5
— Nick Chester (@nickchester) December 31, 2018

Tetapi nampaknya ramai yang tak expect masa New Year tu Fortnite buat semua online match tu diberikan lampu bola Disco yang sangat besar, dan semua pemain menari dengan emote selama 5 hingga 10 saat. Pada mulanya semua terkejut masa perkara tu berlaku, ramai yang tak tahu nak buat apa dan mati akal beberapa saat tu, tetapi hanyalah surprise dari Epic Games untuk sambut Happy New Year dalam Fortnite.
Jangan lupa untuk ikuti kami di TikTok!
  @gamersantaimy
Tags: FortniteNew YearPCSurprise


Game klasik Angry Birds menerima Remake, akan keluar awal tahun 2022!

Beberapa hari lepas, Rovio mengumumkan mereka sedang membuat remake untuk Angry Birds yang bakal keluar pada awal 2022.

Selepas membuang game original Angry Birds 1 dari gedung aplikasi, ramai peminat di seluruh dunia memulakan pergerakan #BringBack2012. Disebabkan itu, syarikat tersebut berkongsi rancangan mereka untuk mengembalikan game ini. Akhirnya, Rovio mengesahkan melalui laman web rasmi bahawa game Angry Birds versi remake akan keluar pada tahun depan.

Answering the call of fans around the globe, we have taken the first steps to bring back the original @AngryBirds game. Join us next month for a Twitter Q&A, and if you have questions, send them our way using the hashtag #BringBack2012.🔥Read more: https://t.co/NPRcgjRgZO pic.twitter.com/Rw73OQLOQa— Rovio (@Rovio) November 23, 2021

Produser eksekutif Sami Ronkainen menjelaskan bahawa game sebelum ini dibina pada enjin Rovio yang ketinggalan zaman dan mustahil untuk dikekalkan. Angry Birds remake pula akan dibangunkan menggunakan Unity di mana Rovio merancang untuk mengeluarkannya di beberapa platform.
Banyak penambahbaikan akan ditambah seperti teks yang boleh diterjemahkan supaya game ini boleh dinikmati dalam lebih banyak bahasa, serta memberikan pemain cara yang lebih mudah untuk meletakkan burung di dalam lastik, membolehkan kita untuk zoom in tanpa sengaja melontar burung, dan lain-lain.

Selain itu, ciri cloud-saving akan ditambah supaya pemain tidak perlu ulang dari awal selepas menukar peranti. Di samping itu, pasukan pembangunan akan menghapuskan iklan yang menjengkelkan selaku game premium. Bagi mengekalkan keaslian, Rovio juga akan memasukkan seberapa banyak watak, level dan gameplay yang mereka boleh.
Siri Angry Birds adalah salah satu game yang membawa impak besar dalam industri mobile gaming. Dilancarkan pada tahun 2009, game ini mula menggegarkan dunia dengan gameplay-nya yang menyeronokkan dan bikin ketagihan. Malangnya, Rovio membuat beberapa perubahan yang mengundang kemarahan peminat.

Syarikat diminta untuk menjana pendapatan lebih tinggi dengan memaparkan iklan yang tidak perlu dan pembelian dalam aplikasi, sekali gus membuat orang berpaling daripada game. Walau bagaimanapun, Rovio akhirnya membuat keputusan yang betul dan kini akan mempamerkan Angry Birds dalam versi yang lebih baru.
Sumber – Rovio
Jangan lupa untuk ikuti kami di TikTok!
  @gamersantaimy
Tags: Angry BirdsMobileRemakeRovio


Ini senarai Game Hebat yang akan keluar pada tahun 2022! Semua game gempak belaka!

Kita akan masuk tahun baru tidak lama lagi! Sudah semestinya banyak game terbaru akan dilancarkan. Kalau anda ingin tahu, tahun 2022 ada banyak game hebat yang ramai tidak sabar-sabar untuk mainkan. Ingin tahu game apa yang menarik tahun depan? Jom lihat senarai game yang akan dilancarkan tahun 2022!

Elden Ring
Elden Ring akan dilancarkan pada 25 Februari 2022. Game ini dibangunkan oleh FromSoftware bersama pencipta Dark Souls, Hidetaka Miyazaka dan penulis Game of Thrones, George R.R. Martin. Elden Ring merupakan game open world yang penuh dengan sejarah berdarah dengan reka bentuk raksasa unik, sihir yang pelbagai. Anda boleh tunggang kuda juga. Anda boleh baca review kami mengenai beta Elden Ring di sini.

Horizon Forbidden West
Game ini merupakan sekuel kepada Horizon Zero Dawn yang telah dilancarkan pada tahun 2017. Ia akan dilancarkan pada 18 Februari 2022 di konsol PS4 dan PS5. Dalam sekuel ini, anda akan disajikan dengan pengembaraan terbaru Aloy di sebuah dunia yang telah dipertingkatkan, robot-robot baru serta mekamik hebat yang anda boleh dapatkan melalui konsol next-gen PlayStation.

God of War: Ragnarok
Sekuel kepada God of War yang telah dilancarkan pada 2018. Anda akan mengikuti kisah kedua bapa dan anak ini mengembara di sebuah dunia baru seperti Vanaheim, Svartalfheim dan Asgard serta bertemu dengan watak baru seperti Odin dan Angrboda. Ragnarok akan menjadi bahagian terakhir dalam saga Norse untuk francais God of War.

Stray
Di dunia cyberpunk dipenuhi dengan robot, anda akan bermain sebagai seekor kucing. Disebabkan tubuh kucing tersebut yang kecil, anda dengan mudah dapat menelinap ke pelbagai tempat serta menjejaki kawasan yang susah. Anda perlu menyelesaikan tugas anda untuk membongkar misteri untuk melepaskan diri dari bandar terpinggir tersebut dengan bantuan drone kecil yang dikenali sebagai B12. Stray akan dilancarkan ke PS5, PS4 dan PC.

Ghostwire: Tokyo
Apabila ramai orang mula hilang dari bandar Tokyo yang diterangi dengan lampu neon, sudah semestinya sesuatu yang tidak kena. Dari studio, Tango Gameworks yang menghasilkan The Evil Within, anda akan melihat banyak raksasa mengerikan yang berdasarkan legenda dan lore Jepun. Bukan setakat itu sahaja ia juga dipenuhi dengan entiti paranormal, konspirasi dan macam-macam lagi! Masih ada tarikh pelancaran rasmi tetapi ia akan dilancarkan ke PS5 dan PC.

Pokemon Legends: Arceus
Salah satu entri terbaru untuk francais Pokemon! Ia akan dilancarkan pada bulan depan iaitu 28 Januari 2022. Ini merupakan game open world pertama untuk francais ini dan bertempat di Sinnoh pada zaman dahulu. Seperti game pokemon yang lain, game ini hanya tersedia di konsol Nintendo Switch.

Sifu
Jika anda minat Kung Fu, ini mungkin salah satu fighting game yang anda perlu cuba. Sifu akan dilancarkan pada 8 Februari 2022 di PS4, PS5 dan PC. Game ini dibangunkan oleh Sloclap yang juga membangunkan game Absolver. Anda akan bermain sebagai anak muda yang berlatih Kung-Fu yang ingin membalas dendam terhadap pembunuh yang telah membunuh seluruh keluarganya. Game ini mempunyai mekanik unik dimana anda akan menjadi bertambah tua. Apabila anda melakukan kesilapan, anda boleh gunakan nyawa anda untuk mulakan permainan semula. Jika anda terlalu tua juga, anda akan restart semula permainan.

Forspoken
Dibangunkan oleh Luminous Production yang pernah terlibat dalam Final Fantasy 15, Forspoken merupakan game debut mereka. Ia akan dilancarkan pada 24 Mei 2022 di PS5 dan PC. Ia juga akan dikeluarkan ke konsol lain. Anda akan mengikuti kisah Frey, seorang perempuan muda dari New York yang terdampar di sebuah dunia yang dipanggil Athia. Dengan kuasa magic, kebolehan parkour dan pelbagai makhluk aneh, Forspoken akan memberikan anda satu pengembaraan dan cerita yang hebat.

A Plague Tale: Requiem
Game ini merupakan sekuel daripada game A Plague Tale:Innocence yang telah dilancarkan pada 2019. Anda akan mengikuti Amicia dan adik lelakinya, hugo yang sanggup melakukan apa saja untuk menyelamatkan diri mereka dan kekal hidup dalam dunia yang kejam itu. Tikus dalam dunia itu masih lagi masalah tetapi ada masalah yang lebih besar daripada tikus-tikus tersebut.

Dying Light 2
Sebuah game zombi terbaru yang akan dilancarkan pada 4 Februari 2022. Ia merupakan sebuah game sekuel untuk mengembangkan lagi dunia zombi tersebut. Dengan naratif yang pelbagai, pertempuran yang hebat dan visual yang dipertingkatkan, Dying Light 2 mungkin game yang anda boleh harapkan dan bersedialah untuk melawan semua zombi-zombi yang anda jumpa!

Saints Row
Saints Row merupakan game reboot untuk siri ini. Ia akan dilancarkan pada 23 Ogos 2022 di PS5, PS4, Xbox Series X, Xbox One dan PC. Anda akan membina Sains dari awal dan bermain sebagai Boss kepada kumpulan kecil sebagai permulaan. Setiap pilihan yang anda lakukan akan mempengaruhi kumpulan anda dan akan meninggalkan kesan di bandar fiksyen, Santo Ileso dengan memilih jenayah yang anda ingin lakukan.

Dahsyatkan senarai game 2022 yang akan keluar tahun depan. Tidak sabar untuk main kesemua game di atas. Game mana yang anda tunggu dan teruja untuk main. Boleh kongsikan kepada kami! Kami juga ada sediakan senarai anime gempak untuk tahun 2022! Boleh tengok anime apa yang best tahun depan.
Jangan lupa untuk ikuti kami di TikTok!
  @gamersantaimy
Tags: A Plague Tale: Requiemdying light 2Elden RingForspokenGhostwire : TokyoGod of War: RagnarokHorizon Forbidden WestPokemon Legends: ArceusSaints RowSenarai game 2022SifuStrayThe Legend of Zelda: Breath of the Wild 2


Secretlab kini ialah Gaming Chair Rasmi untuk The International Dota 2 Championship!

Syarikat gaming chair premium daripada Singapura, Secretlab telah berjaya melonjakkan status diri di kejohanan antarabangsa Dota 2 dengan menjadi rakan kongsi untuk  gaming chair eksklusif di kejohanan TI9 yang bernilai berjuta-juta dolar. Post di laman FB rasmi Secretlab memberi kita pandangan pertama pada gaming chair direka khas sempena The International Dota 2 Championship.

Menurut Secretlab, kerana tema untuk TI9 tahun ini berwarna ungu, mereka mencipta kerusi ini dengan fikiran tersebut. Gaming Chair yang dijual pula berwarna classic red di mana warna itu dikatakan sesuai untuk mana-mana setup gaming. Badan kerusi juga menampilkan sulaman, dengan kata-kata “The International Dota 2 Championship“. Untuk menambah keselesaan gaming pemain, armrest dan badan kerusi boleh diubahsuai mengikut citarasa pemain.

1 of  3

-
+

Edisi Gaming Chair eksklusif Dota 2 ini ialah Secretlab Titan dan Secretlab Omega dan boleh dibeli tidak lama lagi. Untuk maklumat lanjut, sila layari laman web rasmi Secretlab atau jenguk FB mereka.
Jangan lupa untuk ikuti kami di TikTok!
  @gamersantaimy


Bosan sangat kat rumah? Kali ini Ubisoft pula datang menyelamatkan anda!

Kami tahu ramai yang bosan tinggal dirumah disebabkan COVID-19, segala aktiviti harian, pekerjaan atau bermain di atas padang semua terpaksa dihentikan oleh kerana coronavirus yang mendatangkan maut ini. Ada yang kerja dari rumah, tetapi esok kan hari minggu pasti bertambah bingung dengan apa yang harus dilakukan. Jadi bukan kami sahaja yang mendengar rintihan itu, Ubisoft juga mendengar anda! Ya, Ubisoft menyediakan permainan dan aktiviti yang percuma untuk dimainkan selama tempoh ini!

Tawaran GAME PERCUMA UPLAY!

Bermula 24 Mac hingga 27 Mac 2020, Child of Light boleh dimuat turun secara percuma dan simpan di PC anda melalui Uplay! Terletak di dunia Lemuria yang mengagumkan, Aurora seorang puteri dalam usaha untuk menyelamatkan kerajaannya dengan bantuan sahabat mistik bernama Igniculus. Sepanjang perjalanannya, Aurora akan merekrut sekutu sekutu yang berwarna-warni untuk bergabung dengannya dalam perjuangan, menghadapi musuh-musuh dalam pertempuran tanpa henti, meningkatkan kemahiran dan gear pasukannya untuk menghadapi cabaran yang lebih besar dan menyelesaikan teka-teki untuk maju ke seluruh dunia.
ASSASSINS CREED ODYSSEY FREE WEEKEND bermula!

Baru sahaja kami kongsikannya kelmarin, Assassin’s Creed Odyssey mempunyai hujung minggu percuma bermula hari ini di PS4, Xbox One dan platform PC. Pemain Free Weekend akan mempunyai akses kepada kandungan permainan utama yang penuh! Bukan itu sahaja, ketika bermain Assassin’s Creed Odyssey hujung minggu ini, semua pemain berpeluang membuka set Ezio Roman melalui Ubisoft Club!
JUST DANCE di Rumah anda!

Dengan langkah-langkah pencegahan yang sedang berlaku dan lebih banyak orang yang bekerja dari rumah, jangan lupa untuk terus aktif dan terus bergerak dengan Just Dance! Bermula minggu hadapan 23 sehingga 27 Mac 2020, jom bersama set alarm jam tepat 12pm untuk bersama bergerak dengan Just Dance di rumah! . Ikuti Just Dance di Instagram atau Facebook, mengambil bahagian dalam aktiviti harian ia dan kongsi di media sosial anda! Jangan lupa dalam perkongsian anda untuk sertakan #JUSTDANCEATHOME!

Tak beli Just Dance lagi? Muat turun Demonya dari laman rasmi Ubisoft! Jadi, elakkan dari kebosanan di rumah dengan permainan Ubisoft! Paling penting jaga kesihatan anda bersama keluarga dan rakan anda waktu lockdown COVID-19 ni okay!
Jangan lupa untuk ikuti kami di TikTok!
  @gamersantaimy
Tags: assassin's creed odysseyChild of LightCoronavirusCOVID-19Just Dance 2020ubisoftUbisoft ClubUplay


Harga Rasmi ROG Phone 6D & 6 Batman Edition Telah Diumumkan, Bermula RM 3499!

ASUS Republic of Gamers (ROG) Malaysia telah mengumumkan secara rasmi harga dan ketersediaan ROG Phone 6D Series dan Batman Edition untuk pasaran Malaysia!

Harga dan Ketersediaan  ROG Phone 6D Series & 6 Batman Edition
Kedua-dua model ROG Phone 6D akan datang dalam kotak AeroActive Cooler 6 dan tersedia di Malaysia bermula 9 November 2022. Berikut adalah model berserta harga untuk telefon tersebut:

ROG Phone 6D (12GB+256GB) Space Grey: RM 3499ROG Phone 6D Ultimate (16GB+512GB) Space Grey: RM 4999
Manakala ROG Phone 6 Batman Edition (MediaTek Dimensity 9000+) dengan 12GB RAM dan storan 256GB akan dijual dengan harga RM 4799 bersama bundle aksesori eksklusif. Ianya dijadualkan tersedia pada hujung November.

Dengan Kempen Level Up Your Gameplay, peranti ini lebih mudah diakses berbanding sebelum ini dengan rebat RM300 serta-merta. Pengguna boleh memiliki ROG Phone 6D terbaharu pada hanya RM3,199, hanya dengan membawa telefon pintar lama mereka ke Pengedar Sah ROG terdekat mereka dan mengikuti lima langkah mudah. Ini pastinya akan membolehkan lebih ramai pemain mobile memiliki ROG Phone 6D yang hebat untuk diri mereka sendiri.
 ROG Phone 6D Ultimate ROG Phone 6D
Sorotan Ciri Baharu – ROG Phone 6D Series
Dikuasakan oleh MediaTek Dimensity 9000+ 5G ChipsetROG Phone 6D Series dikuasakan oleh MediaTek Dimensity 9000+ 5G, yang menyampaikan kuasa dan prestasi merentas semua pengalaman pada peranti. Dimensity 9000+ menawarkan permainan yang dipertingkatkan — dikeluarkan dengan set lengkap ciri HyperEngine 5.0 serta GPU MediaTek Mali yang dipertingkatkan. Mencatat sehingga 3.2 GHz kelajuan CPU dan menawarkan sehingga 16 GB RAM LPDDR5X dan storan 512 GB ROM, cipset Dimensity 9000+ menyediakan pengalaman 5G unggul, sesuai untuk pemain mobile.Ciri AeroActive Portal serba baruIa membolehkan pelepasan haba berfungsi dengan sangat baik dan menyalurkan udara yang lebih sejuk kepada chipset untuk mengekalkan prestasi yang baik. Struktur terma unik ini juga memaksimumkan prestasi gaming dan ketahanan bateri secara serentak, dan meningkatkan kecekapan terma sehingga 20% apabila Portal AeroActive diaktifkan.

Sorotan Ciri Baharu – ROG Phone BATMAN Edition
Reka bentuk tema eksklusif
ROG Phone 6 BATMAN Edition ialah kerjasama menarik, dengan rupa dan rasa telefon yang direka bentuk semula sepenuhnya sebagai penghormatan kepada pejuang jenayah yang misteri dan sukakan teknologi. Dengan warna Gotham City Black, label produk bercermin, perincian grafik yang diilhamkan oleh Batman Gauntlet, dan grafik raster ikonik logo Aura RGB yang berbentuk kelawar, segala usaha telah dilakukan untuk menangkap semangat alam semesta Batman.

Kemasan separa matte khas ROG Phone 6 BATMAN Edition, dengan perincian berteknologi tinggi, telah direka bentuk dengan teliti untuk memantulkan cahaya dengan cara yang meniru imej ikonik searchlight Bat-Signal yang menerangi langit gelap Gotham City.
Telefon ini juga memberikan peminat pengalaman pengguna yang istimewa dan antara muka pengguna tersuai dengan pek tema animasi Batman yang eksklusif. Ia menampilkan live wallpaper Batman dan aplikasi icon frame aplikasi yang direka bentuk semula, dan apabila telefon sedang dicas, terdapat bunyi dan animasi eksklusif yang digabungkan dengan elemen bertemakan Batman. Ikon cap jari dalam paparan juga mempunyai lambang kelawar kuning yang terkenal.

Padanan aksesori yang unik
Pemilik ROG Phone 6 BATMAN Edition akan mendapat bonus istimewa dengan set aksesori unik.
Di bahagian atas senarai ialah Bat-Signal Projector, replika kecil searchlight terkenal yang digunakan untuk meminta bantuan Batman. Searchlight LED ini boleh menayangkan salah satu daripada dua versi Bat Signal yang ikonik ke permukaan berdekatan dan boleh dikuasakan oleh kabel USB-C yang dipasang pada ROG Phone 6 BATMAN Edition.
Batman Aero Case ialah case pelindung yang memaparkan geometri lambang Kelawar, dicipta dalam lapisan untuk kesan 3D. Bahagian dalam case yang tersembunyi dicetak dengan ‘easter egg’ istimewa dalam bentuk imej yang diilhamkan oleh novel grafik Batman.

Malah Ejector Pin SIM juga kelihatan menarik: dengan reka bentuk lambang kelawar dan desktop holder yang diilhamkan oleh Gotham City.
Untuk memastikan ROG Phone 6 BATMAN Edition dan aksesorinya selamat daripada penjahat super yang paling sukar sekalipun, bekas storan diberikan. Sarung kalis air yang kukuh ini diperbuat daripada polipropilena (EPP) yang diperluas. Penampilannya adalah berdasarkan beg pakaian gaya tentera, dan terdapat logo Batman timbul yang dicop pada penutupnya.
Anda boleh mendapatkan segala maklumat terperinci tentang produk melalui laman web rasmi seperti di bawah:
ROG Phone 6DROG Phone 6D UltimateROG Phone 6 BATMAN Edition
Jangan lupa untuk ikuti kami di TikTok!
  @gamersantaimy
Tags: ROG Phone 6 Batman EditionROG Phone 6D


Stranger Things 3: The Game – Kini di iOS dan Android

Pada bulan Disember lepas ketika The Game Awards, pembangun game BonusXP telah bekerjasama dengan Netflix bersempena dengan musim ke-3 Stranger Things dengan mengumumkan Stranger Things 3: The Game. Ketika itu ia tidak diumumkan akan berada di platform mudah alih. Tetapi, pada 29 Ogos lalu peminat Stranger Things, ianya telahpun dikeluarkan pada App Store iOS dan Google Play Store untuk Android dengan harga USD$4.99.

Terdapat beberapa kelainan game ini jika dibandingkan dengan game asalnya iaitu Stranger Things: The Game. Jika sebelum ini ia sangat dipengaruhi unsur-unsur dari Zelda, kali ini ia membawakan pengalaman yang lebih berorientasikan aksi-isometrik; hampir kepada beat ’em up. Peminat game asal mungkin tidak akan jatuh cinta kepada keluaran terbaru ini serta-merta kerana ia adalah 2 mekanisma yang berbeza.

Namun, dijangkakan kepada peminat yang yang menyukai siri Stranger Things; tentu akan menyukai kedua-duanya. Perlu diingatkan bahawa game terkini ini tidak lagi percuma seperti siri sebelumnya.
Juga setakat waktu penulisan, pencarian “Stranger Things 3: The Game” menerusi App Store Malaysia tidak menunjukkan bahawa game ini sudah di terbitkan disini.
Sumber: toucharcade
Jangan lupa untuk ikuti kami di TikTok!
  @gamersantaimy
Tags: AndroidiOSMobileseason 3Stranger Thingsstranger things 3: the game


Firmware terbaru Nintendo Switch menambah sokongan audio Bluetooth

Nintendo Switch kini dapat disambungkan dengan peranti audio Bluetooth berikutan kemas kini firmware terbaru. Mulai hari ini, pemilik Switch yang mengemas kini Switch mereka ke firmware terbaru dapat menyambungkan peranti wireless Bluetooth mereka ke Switch.

Pemilik Switch perlu memuat turun patch firmware terkini untuk menggunakan peranti Bluetooth mereka. Dari sana, mereka dapat mencari pilihan Audio Bluetooth di halaman Tetapan Sistem. Sebaik sahaja anda memilih “Pair”, Switch akan mencari peranti audio Bluetooth yang tersedia dan menyambung ke peranti tersebut apabila dijumpai.

Switch hanya dapat sync dengan satu peranti audio pada satu masa tetapi dapat menyimpan hingga 10 peranti dalam sistem.

The latest #NintendoSwitch update is now available, including the ability to pair Bluetooth devices for audio output.For more information, including restrictions on some features while using Bluetooth Audio, please visit the support page: https://t.co/vzAB6lZTDu pic.twitter.com/6J5xcDl5kU— Nintendo of America (@NintendoAmerica) September 15, 2021

Kemas kini firmware terbaru juga mempunyai kebolehan untuk mengemas kini perisian pada Switch dock, tetapi hanya dock baru yang mempunyai port LAN seperti model Switch OLED sahaja dapat menggunakannya. Ciri ini juga tidak tersedia pada Nintendo Switch Lite.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Perlu diingatkan bahawa ketika disambungkan ke peranti audio Bluetooth, hanya dua wireless controller yang dapat disambungkan ke Switch pada satu masa. Jika anda menyambung wireless controller tambahan, ia akan memutuskan peranti audio Bluetooth. Selain itu, mikrofon Bluetooth juga tidak boleh digunakan dengan Switch. Anda juga mungkin mengalami latency audio bergantung pada peranti Bluetooth anda. Audio Bluetooth juga tidak dapat digunakan semasa local wireless communication aktif.
Had wireless controller ini boleh menjadi sebab mengapa Nintendo tidak pernah mengaktifkan ciri audio ini pada Switch walaupun sudah empat tahun dilancarkan. Akibatnya, beberapa pemilik Switch terpaksa menggunakan third-party adaptor untuk menyambungkan headset Bluetooth mereka ke Switch.

Firmware terbaru ini juga membolehkan pemilik Switch untuk mengekalkan sambungan internet mereka ketika Switch dalam Sleep Mode. Ini membolehkan perisian dan kandungan tambahan di muat turun semasa dalam Sleep Mode.
Setelah firmware ini dilancarkan, anda boleh menyambungkan Apple AirPod anda atau peranti audio Bluetooth lain dengan bebas. Jika anda ingin mengetahui lebih lanjut mengenai model Nintendo Switch OLED, permainan switch atau perkara menarik tentang Switch, anda boleh klik di sini.
Sumber: IGN, Nintendo
Jangan lupa untuk ikuti kami di TikTok!
  @gamersantaimy
Tags: Bluetoothnintendo switchNintendo Switch OLED